title: Agartala

text: Haora-joen varrella sijaitseva kaupunki on alueensa tärkein talouskeskus. Tripuran osavaltion pääkaupunkina siellä sijaitsee osavaltion parlamentti, joka kokoontuu Ujjayantan palatsissa. Kaupungissa sijaitsee myös Tripuran yliopiston laitoksia. Sitä palvelee Agartalan lentoasema.


title: Giorgio Di Centa

text: Giorgio Di Centa (s. 7. lokakuuta 1972 Tolmezzo, Udine, Italia) on italialainen uransa lopettanut maastohiihtäjä.


title: Giorgio Di Centa

text: Di Centa pääsi 16-vuotiaana Italian nuorten maajoukkueeseen ja aikuisten maajoukkueeseen hän nousi vuonna 1995. Maailmancupissa Di Centalla on yksi osakilpailuvoitto, jonka hän saavutti Canmoressa 15 kilometrin vapaalla helmikuussa 2010. Kakkossijoja hänellä on viisi ja kolmossijoja neljä (5.2.2010 mennessä). Maailmancupin kokonaiskilpailussa hän on ollut parhaimmillaan viides kaudella 2007–2008.


title: Giorgio Di Centa

text: Di Centa saavutti 1997 Trondheimin ja 1999 Ramsaun MM-kisoissa Italian joukkueessa viestipronssia. Naganon olympialaisten 1998 30 kilometrillä hän oli kahdeksas. 2002 Salt Lake Cityn olympialaisissa hän hiihti Italian hopealle sijoittuneessa viestijoukkueessa ja oli lisäksi neljäs takaa-ajokilpailussa. 2005 Oberstdorfin MM-hiihdoista hän saavutti ensimmäisen henkilökohtaisen arvokisamitalinsa sijoituttuaan takaa-ajokilpailussa hopealle. 2006 Torinon olympialaisissa Di Centa saavutti olympiakultaa viestistä ja 50 kilometrin vapaan hiihtotavan yhteislähtökilpailusta. Lisäksi hän oli neljäs yhdistelmäkilpailussa. Liberecin MM-kilpailuissa 2009 Di Centa saavutti yhdistelmäkilpailussa pronssia ja oli 50 kilometrin yhteislähtökilpailussa neljäs. Vancouverin olympialaisissa 2010 hän oli 15 kilometrin vapaan hiihtotavan kilpailussa kymmenes. Oslon MM-kilpailuissa 2011 hän oli 50 kilometrillä yhdeksäs ja yhdistelmäkilpailussa kymmenes. Sotšin olympialaisissa 2014 hän sijoittui 30 kilometrin yhdistelmäkilpailussa 12:nneksi.


title: Giorgio Di Centa

text: Giorgio Di Centan sisar Manuela saavutti myös hiihtourallaan menestystä.


title: Bombardier

text: Bombardier Inc. on kanadalainen pörssiyhtiö, joka valmistaa lentokoneita ja kiskokalustoa. Yhtiö valmisti aiemmin myös moottorikelkkoja, maastoajoneuvoja, vesiskoottereita ja perämoottoreita, mutta vuonna 2003 Bombardier Inc. myi niiden valmistuksen uudelle yhtiölle, joka sai nimekseen Bombardier Recreational Products Inc. (BRP.) Tämä yhtiö ei ole Bombardier Inc.:n omistuksessa, mutta Bombardierin perhe omistaa siitä edelleen 35%.


title: Bombardier

text: Bombardier Inc.:n perusti kanadalainen keksijä ja liikemies Joseph-Armand Bombardier vuonna 1942 nimellä "L'Auto-Neige Bombardier Limitée" (Bombardierin lumiautoyhtiö). Yhtiö valmisti aluksi kookkaita lumiautoja, joita käytettiin talvisin Quebecin maaseudulla. Autojen etusukset voitiin vaihtaa pyöriin, jolloin voitiin ajaa myös päällystetyillä teillä. Vuonna 1959 yhtiö toi markkinoille kevyen, yhden tai kahden istuttavan moottorikelkan nimeltään Ski-Doo, josta tuli nopeasti menestystuote. Sen vuosimyynti moninkertaistui 1960-luvun alkuvuosina noin 250 kappaleesta yli kahdeksaan tuhanteen moottorikelkkaan vuodessa.


title: Bombardier

text: Kiskokaluston valmistuksen Bombardier aloitti 1970-luvulla toimituksilla Montréalin metroon.


title: Bombardier

text: 1980- ja 1990-luvuilla Bombardier osti kiskokaluston valmistajia Yhdysvalloista, Belgiasta, Ranskasta, Englannista, Saksasta, Meksikosta, Kanadasta ja Kiinasta. Vuonna 1982 Bombardier voitti tarjouskilpailun 825 metrojunan toimittamisesta New Yorkin metroon.


title: Bombardier

text: Vuonna 2001 Bombardier osti DaimlerChrysler AG:n kiskokalustoyksikön ADtranz GmbH:n, minkä seurauksena yhtiöstä tuli maailman suurin kiskokaluston valmistaja. Adtranzin kaupassa Bombardier sai muun muassa kaksi modernia taajuusmuuttajakäyttöistä sähköveturityyppiä, SLM-ABB:n Re460:n (Suomen Sr2) ja AEG:n 12X:n. Bombardier valitsi näistä AEG:n veturin jatkokehittelyn kohteeksi ja antoi sille nimen TRAXX. TRAXX on osoittautunut suureksi menestykseksi.


title: Bombardier

text: Bombardierin kiskokalustotuotanto käsittää vetureita, junia, suurnopeusjunia, metrojunia, matkustajavaunuja, raitiovaunuja ja pikaraitiovaunuja. Metrokalustoa Bombardier on toimittanut muun muassa Toronton, Montréalin ja New Yorkin metroihin. Bombardier oli myös mukana Eurostar-junia rakentaneessa konsortiossa.


title: Bombardier

text: Lentokoneiden valmistukseen Bombardier siirtyi vuonna 1986 hankkimalla Kanadan valtiolta suuria tappioita kärsineen Canadair-lentokonetehtaan. 1989 Bombardier osti Pohjois-Irlantilaisen konkurssin partaalla olleen Short Brothers -lentokonetehtaan ja pian sen jälkeen konkurssiin joutuneen yhdysvaltalaisen liikelentokoneiden valmistajan Learjet Corporationin. 1992 Bombardier osti Boeingilta tappiollisen kanadalaisen de Havilland Canada -yhtiön. Canadairilta Bombardier sai CRJ -syöttöliikennesuihkukoneiden sarjan, Learjetiltä liikesuihkukoneen ja de Havillandilta sarjan potkuriturbiinikoneita 2-paikkaisesta DHC-1:stä 80-paikkaiseen DHC-8:aan.


title: Bombardier

text: 1998 Bombardier käynnisti uuden CRJ-koneita suuremman suihkumatkustajakoneen suunnittelun nimellä BRJ-X. Vuonna 2000 projekti kuitenkin keskeytettiin ja päädyttiin vain pidentämään 70-paikkaista CRJ-700 konetta 90-paikkaiseksi CRJ-900:ksi. Vuonna 2008 projekti käynnistettiin uudelleen, ja vuonna 2009 kehitettävien koneiden nimiksi tuli CS100 ja CS300. Kehitystyö maksoi huomattavasti suunniteltua enemmän, ja rahoituksen loppumisen vuoksi Bombardier myi lokakuussa 2017 50,01% konetyypin oikeudet omistavasta "C-series Limited Partnership" -yhteenliittymästä Airbusille. Kauppa vahvistettiin 1. heinäkuuta 2018. Enemmistöomistajana Airbus nimesi koneet uudelleen Airbus A220-100:ksi ja A220-300:ksi.


title: Bombardier

text: Helmikuussa 2006 Bombardier myi de Havillandilta periytyvien DHC-1, 2, 3, 4, 5, 6 ja 7 -koneiden valmistusoikeudet kanadalaiselle Viking Airille, joka aloitti DHC-6 Twin Otterin valmistuksen uudelleen. 7.11.2018 Bombardier myi myös Bombardier Q Series -koneen (DHC-8) valmistusoikeudet Viking Airille. Bombardierin lentokoneteollisuudesta on 2018 enää jäljellä CRJ-sarja ja liikesuihkukoneet Challenger, Global ja Learjet. Bombardier on kuitenkin edelleen C-series Limited Partnershipin suuri alihankkija, mm. komposiittirakenteiset siivet valmistetaan Belfastissa Short Brothersin entisellä tehtaalla.


title: Bombardier

text: Bombardier on Euroopan alueellisten lentoyhtiöiden liiton jäsen ja edustettuna sen johtokunnassa.


title: Bombardier

text: Bombardier osti vuonna 1988 rovaniemeläisen "Lynx"-moottorikelkkoja valmistaneen "Nordtrac Oy:n". Yhtiön nimeksi muutettiin sittemmin "Bombardier-Nordtrac Oy," ja se siirtyi Bombardier Inc.:in myymän Bombardier Recreational Products -yhtiön omistukseen vuonna 2003. Nykyään yhtiön nimi on "BRP Finland Oy". Yhtiö valmistaa Rovaniemellä edelleen Lynx-moottorikelkkoja.


title: Bombardier

text: Vuosina 2000 ja 2001 Bombardier toimitti 12 kaksivaunuista metroyksikköä (M200-sarja) HKL:lle Helsinkiin.


title: Bombardier

text: Helsingin uudet matalalattiaiset Variotram-raitiovaunut toimitti Bombardierin omistukseen vuonna 2000 siirtynyt Adtranz. Vaunuissa ilmeni runsaasti vikoja, minkä vuoksi Helsinki harkitsi jopa koko 75 milj. euron kaupan purkamista. Toukokuussa 2007 Helsinki ja Bombardier pääsivät sopimukseen, jolla vaunujen huoltovastuu siirtyy kokonaan Bombardierille. Elokuussa 2017 HKL ja Bombardier pääsivät useiden vuosien neuvottelujen jälkeen sopimukseen hankinnan purkamisesta. Bombardier maksaa 33 miljoonaa euroa korvauksena Variotramien sovittua lyhemmästä käyttöiästä. Vaunukaluston on tarkoitus poistua liikenteestä vuosina 2018–2020.


title: Teemu Nurmi

text: Teemu Tapani Nurmi (s. 24. helmikuuta 1985 Tampere) on suomalainen entinen jääkiekkoilija. Hän oli pelipaikaltaan oikea laitahyökkääjä, mutta osasi pelata myös keskellä. Nurmi pelasi urallaan SM-liigassa yhteensä 702 runkosarjaottelua tehopistein 149+175=324 ja keräten 374 jäähyminuuttia sekä 134 playoff-ottelua tehopistein 20+21=41 ja keräten 87 jäähyminuuttia. Hän oli voittamassa Suomenmestaruutta kasvattajaseurassaan Tapparassa keväällä 2017. Nurmi voitti myös yhden SM-hopean, kolme SM-pronssia sekä alle 20-vuotiaiden MM-pronssia vuonna 2004. Hän pelasi myös kolme A-maaottelua. Nurmi tunnettiin pelityyliltään voimahyökkääjänä, joka kykeni suhteellisen hyvään maalinedustapelaamiseen. Hän laukoi oikealta.


title: Teemu Nurmi

text: Nurmi on Tapparan kasvatti. Hän voitti vuoden alaikäisenä tehoilla 10+23=33 joukkueen B-nuorten runkosarjan sisäisen piste- ja syöttöpörssin kaudella 2000–2001. Nurmi nostettiin Tapparan SM-liigajoukkueeseen vuoden mittaisella sopimuksella kauden 2003–2004 kynnyksellä. Hän teki liigadebyyttinsä kauden kolmannessa ottelussa 18. syyskuuta 2003 Rauman Lukkoa vastaan ja teki ottelussa myös liigauransa avausmaalin. Yhteensä Nurmen tulokaskausi SM-liigassa toi 32 runkosarja- ja kolmessa playoff-ottelussa tehot 2+2=4. Hän pelasi kauden aikana miesten pelejä myös kolmen Mestis-ottelun verran alle 20-vuotiaiden maajoukkueessa. Nurmi vahvisti ison osan kaudestaan myös Tapparan A-nuoria, jotka voittivat Suomenmestaruuden keväällä 2004. Saman vuoden huhtikuussa hän teki kolmivuotisen jatkosopimuksen Tapparan kanssa.


title: Teemu Nurmi

text: Kaudesta 2004–2005 Nurmi pelasi vielä osan Tapparan A-nuorissa, mutta kaudella 2005–2006 hän pelasi runkosarjan kaikki 56 ottelua tehden niissä tehot 8+6=14. Kaudella 2006–2007 Nurmi oli 17 osumallaan Tapparan toiseksi paras maalintekijä Stefan Öhmanin jälkeen. Maaliskuussa 2007 hän teki kaksivuotisen jatkosopimuksen joukkueen kanssa. Keväällä 2008 Nurmi voitti SM-pronssia. Harjoituskaudella, elokuussa 2008 hän mursi nilkkansa, kun HPK:n Janne Kolehmaisen taklasi Nurmea sääntöjenvastaisesti. Hän oli sivussa noin kaksi kuukautta. Nurmi ei onnistunut paluunsa jälkeen Tapparassa ja teki pelaamissaan 27 ottelussa vain tehot 1+3. Tammikuun lopussa joukkue kauppasi hänet Espoo Bluesiin vaihdossa Sami Ryhäseen.


title: Teemu Nurmi

text: Huhtikuussa 2009 Nurmi teki kolmivuotisen sopimuksen Rauman Lukon kanssa. Hän onnistui tekemään liigauransa ensimmäisen kypärätempun jo kauden 2009–2010 ensimmäisessä runkosarjaottelussa 11. syyskuuta 2009 vieraissa paikallisvastustaja Porin Ässiä vastaan. Ensimmäinen Nurmen osumista oli Lukon 1–6-voittoon päättyneen ratkaisumaali. Hänet palkittiin ottelun "Ilta-Sanomien" kolmen tähden tähtipelaajana. Marraskuussa 2009 Nurmi joutui kuitenkin noin kahdeksi kuukaudeksi sivuun nivusvamman takia. Kauden 2010–2011 päätteeksi hän voitti SM-pronssia. Saman vuoden tammikuussa Nurmi teki kaksivuotisen jatkosopimuksen Lukon kanssa. Hänen kauttaan 2011–2012 lyhensi noin kuukauden verran tammikuussa 2012 polvilumpiosta löytynyt hiusmurtuma.


title: Teemu Nurmi

text: Kaudella 2012–2013 Nurmi nousi Lukon ykkösketjuun, missä hän muodosti toimivan tutkaparin Justin Azevedon kanssa. Nurmi oli tehoilla 18+20=38 Azevedon jälkeen Lukon toiseksi paras pistemies. Huhtikuussa 2013 hän teki kaksivuotisen jatkosopimuksen joukkueen kanssa. Kaudella 2013–2014 Nurmi oli loukkaantumisen vuoksi lähes koko runkosarjan sivussa ja pelasi vain kuusi ottelua. Hän palasi kaukaloihin pudotuspeleissä, joiden paras teholukema (+12) Nurmella oli koko SM-liigassa. Hän voitti kauden päätteeksi SM-pronssia. Toukokuussa 2014 Nurmi pidensi sopimustaan vuodella kevääseen 2016 saakka.


title: Teemu Nurmi

text: Nurmi oli kaudella 2014–2015 Lukon toiseksi paras pistemies Ville Vahalahden jälkeen tehoilla 14+22=36. Kaudella 2015–2016 hän oli tehoilla 16+21=37 joukkueen kolmanneksi paras maalintekijä ja neljänneksi paras pistemies.


title: Teemu Nurmi

text: Kaudeksi 2016–2017 Nurmi palasi kaksivuotisella sopimuksella kasvattajaseuraansa Tapparaan. Hän teki SM-liigan yhden kauden piste-ennätyksensä tehoilla 19+23=42, joilla Nurmi oli joukkueen toiseksi paras maalintekijä ja kolmanneksi paras pistemies. Hän jakoi koko liigan maalipörssin yhdeksännen sijan HIFK:n Juhamatti Aaltosen ja Roope Hintzin kanssa. Nurmi voitti kauden päätteeksi Suomenmestaruuden. Kaudella 2017–2018 hän jäi Jukka Rautakorven tultua Tapparan päävalmentajaksi varsin pieneen rooliin ja häntä kierrätettiin myös kokoonpanon ulkopuolella. Nurmi teki runkosarjassa vain kahdeksan tehopistettä. Hän voitti kauden päätteeksi SM-hopeaa.


title: Teemu Nurmi

text: Syyskuussa 2018 Nurmi ilmoitti lopettaneensa pelaajauransa ja keskittyvänsä jatkossa opiskeluun.


title: Teemu Nurmi

text: Nurmi pelasi alle 20-vuotiaiden MM-kilpailuissa vuosina 2004 ja 2005 voittaen ensimmäisenä mainitusta turnauksesta pronssia. Hän pelasi myös alle 18-vuotiaiden MM-kilpailuissa vuosina 2002 ja 2003. Nurmi jakoi jälkimmäisessä turnauksessa Suomen sisäisen pistepörssin voiton Arsi Piispasen ja Jesse Saarisen kanssa tehoilla 2+3=5.


title: Teemu Nurmi

text: Suomen A-maajoukkueessa Nurmi pelasi kolme ottelua Euro Hockey Tour -tasolla Česká Pojišťovna Cupissa syksyllä 2006. Hänen ensimmäinen A-maaottelunsa oli turnauksen avausottelu 31. elokuuta 2006 Liberecissä isäntäjoukkue Tšekkiä vastaan. Nurmen ensimmäinen A-maajoukkuemaali ja ainoa tehopiste syntyi turnauksen kolmannessa ottelussa Ruotsia vastaan. Hänen osumansa ratkaisi Suomelle 2–3-voiton. Yhteensä Nurmi pelasi kolmen A-maaottelun lisäksi myös 35 nuorten ja 52 poikien maaottelua.


title: Teemu Nurmi

text: Nurmella on pojat Liius ja Elia, jotka molemmat harrastavat jääkiekkoilua.


title: Tuanku Syed Sirajuddin

text: Duli Yang Maha Mulia Tuanku Syed Sirajuddin ibni Almarhum Tuanku Syed Putra Jamalullail (s. 17. toukokuuta 1943) on Malesian Perlisin osavaltion hallitsija, "raja" ja maan entinen kuningas, eli "Yang di-Pertuan Agong".


title: Tuanku Syed Sirajuddin

text: Tuanku Syed Sirajuddinista tuli Perlisin raja 17. huhtikuuta 2000, päivä sen jälkeen kun hänen isänsä Tuanku Syed Putra oli kuollut.


title: Tuanku Syed Sirajuddin

text: Sirajuddinin vuoro hallita Malesiaa tuli aiemmin kuin oli odotettu, kun kuninkaana ollut Selangorin Salahuddin Abdul Aziz kuoli kesken virkakautensa, 26. marraskuuta 2001. Hänen virkakautensa oli määrä loppua vuonna 2004. Sirajuddin astui Malesian kuninkaan virkaan 13. joulukuuta 2001 ja hänen virkakautensa päättyi 12. joulukuuta 2006.


title: Tuanku Syed Sirajuddin

text: Sirajuddinin vaimo on Tengku Fauziah binti Almarhum Tengku Abdul Rashid, arvonimeltään "Raja Permaisuri Agong". Virkakautensa aikana kuningaspari teki valtiovierailun muun muassa Suomeen.


title: Miss Tahiti

text: Miss Tahiti on Tahitilla järjestettävä kauneuskilpailu. Se on pidetty vuodesta 1960 lähtien lähes joka vuosi. Kilpailu on jäänyt väliin ainoastaan yhden kerran vuonna 1967. Uusi Miss Tahiti valitaan aina kesäkuussa.


title: Eiichirō Oda

text: Eiichirō Oda (; s. 1. tammikuuta 1975 Kumamoto) on japanilainen sarjakuvapiirtäjä. Hän kertoi olevansa suuri merirosvofani. Hän on naimisissa Chiaki Inaban kanssa.


title: Eiichirō Oda

text: Oda on tullut tunnetuksi One Piece -mangasarjan myötä ja menestynyt hyvin Japanissa. Ensimmäinen One Piece -pokkari julkaistiin Japanissa vuonna 1997, ja sarjaa on ilmestynyt jo 80 osaa. Sarja on julkaistu myös Suomessa ja sitä on ilmestynyt täälläkin yli 75 osaa.


title: Eiichirō Oda

text: Kun Oda oli 19-vuotias, hän oli mukana piirtämässä suosittua Rurouni Kenshiniä Nobuhiro Watsukin kanssa. Oda on kertonut oppineensa tältä paljon mangan piirtämisestä ja arvostavansa Watsukia kovasti. One Piecessä on myös vaikutteita Akira Toriyaman Dragon Ball -mangasta. Mangan lisäksi One Piecestä on tehty myös animesarja, elokuvia ja konsolipelejä.


title: Suomen curlingmaajoukkue

text: Suomen miesten curlingmaajoukkue on Suomen curlingliiton alaisuudessa toimiva joukkue, joka edustaa Suomea arvokilpailuissa. Tavallisesti maajoukkueena toimii hallitseva Suomen mestarijoukkue.


title: Suomen curlingmaajoukkue

text: Vuosina 1996–2007 maajoukkueena toimi useimmiten Markku Uusipaavalniemen kipparoima joukkue. Uusipaavalniemen joukkue synnytti Suomeen ennennäkemättömän curlinginnostuksen 2006 olympialaisten aikana.


title: Kraft durch Freude

text: Kraft durch Freude (lyhennettynä "KdF", ), oli natsi-Saksan aikainen järjestö, jonka tehtävänä oli Kolmannen valtakunnan työläisten virkistystoiminnan järjestäminen. KdF oli osa suurempaa "Saksan Työväenjärjestöä", Deutsche Arbeitsfrontia (DAF). Järjestön perustana oli ajatus siitä, että vapaa-ajallaan hyvin levännyt ja virkistynyt työläinen työskentelisi tehokkaammin työhön palattuaan. Järjestön näkyvää toimintaa ennen Toista maailmansotaa oli konserttien, retkien ja risteilyjen tarjoaminen työväestölle. Järjestön rakentama valtava lomakeskus saatiin osittain valmiiksi juuri ennen sotaa vuonna 1939. Tiukasti varjeltu salaisuus sotaa edeltävinä vuosina oli tämän järjestön sekaantuminen rodunjalostukseen tähdänneeseen sairaiden ja vammaisina syntyneiden lasten tuhoamiseen. Tämä toiminta laajeni aikuisväestöön sodan aikana Saksassa.


title: Kraft durch Freude

text: Vuonna 1934 Adolf Hitlerin aloitteesta Ferdinand Porsche ja Saksan Autoteollisuusliitto solmivat sopimuksen ”kansanauton” kehittämisestä. Kolme vuotta myöhemmin valmistui ensimmäinen mallisarja VW 30. Valtiojohtoisella KdF-järjestöllä oli oma osuutensa tässä hankkeessa, sillä se pani alulle KdF-Wagenin tuotannon ja rakensi tehtaat ja asunnot tehdastyöntekijöille nykyiseen Wolfsburgin kaupunkiin, joka oli alkuperäiseltä nimeltään "Stadt des KdF-Wagens bei Fallersleben". KdF organisoi erityisen säästämisohjelman ja tarjosi näin tavallisille työläisille mahdollisuuden hankkia oma auto. Yhtään ”kansanautoa” ei lopulta kuitenkaan saatu hankittua. Pian alkanut toinen maailmansota hautasi aikeet, kun KdF-Wagenin tehdas alkoi tuottaa sotavarusteita.


title: Kraft durch Freude

text:
Prora oli KdF:n vuosina 1936–1939 toteuttama kylpylä Rügeniin, Itämeren rannalle. Tämän valtavan rakennuskompleksin kokonaispituudeksi tuli noin 4,5 kilometriä sen myötäillessä merenrantaa noin 150 metrin etäisyydellä. Rakennuskompleksi käsitti kahdeksan yhdenmukaista osaa jotka tarjosivat tilat yhteensä 20 000 lomailijalle. Kaikista huoneista oli näkymä merelle ja ne olivat mitoiltaan 5 x 2,5 metriä käsittäen kaksi vuodetta, vaatekaapin ja pesualtaan. Kylpyhuoneet olivat yhteiset.
Rakennuksen suunnitteli Clemens Klotz (1886-1969) ja sen suunnitelma voitti arkkitehtuurin Grand Prix -palkinnon Pariisin maailmannäyttelyssä vuonna 1937. Rakennustyöt keskeytyivät vuonna 1939 toisen maailmansodan syttymisen vuoksi ja suunnitellut uima-altaat, juhlasali ja laivalaiturit jäivät toteuttamatta. Kylpylänä rakennus ei koskaan lopulta toiminut vaan siihen majoitettiin Hampurin ilmapommituksia paenneita asukkaita. Toisen maailmansodan loppuvaiheessa Neuvostoliiton sotavoimat valtasivat alueen.


title: Kraft durch Freude

text: The Walt Disney Company parodioi vuonna 1943 valmistuneessa piirretyssä propagandaelokuvassa "Der Fuehrer’s Face" Kraft durch Freude -järjestön virkistystoimintaa. Siinä Aku Ankka on joutunut natsien sotatarviketeollisuuden palvelukseen, joka ”palkitsee” ahkeran työntekijän virkistävällä lomalla vuoristoon, todellisuudessa tämä loma on toteutettu taakse viritetyn kankaalle maalatun alppimaiseman avulla.


title: Paracelsus

text: Paracelsus (11. marraskuuta tai 17. joulukuuta 1493 Sveitsi – 24. syyskuuta 1541 Salzburg, Itävalta) oli sveitsiläissyntyinen alkemisti, lääkäri, astrologi, psykologi ja okkultisti. Hänen nimensä oli alun perin Theophrastus Philippus Aureolus Bombastus von Hohenheim, mutta hän otti Para-Celsus ("parempi kuin Celsus") -nimen roomalaisen parantajan Celsuksen mukaan.Haubrich s. 134–135, 178. Paracelsus halusi korvata skolastisen tieteentekemisen perinteen, jossa tutkimuksen ensisijaisina kohteena olivat klassisten auktoriteettien opit, kuten galenoslainen lääketiede ja aristotelinen luonnonfilosofia, luonnon todellisia ilmiöitä ja vuorovaikutuksia tutkivalla tieteellä. Paracelsus painotti tutkimuksissa suoraan luonnosta tapahtuvaa ilmiöiden havainnointia ilman harhaanjohtavia klassisia teorioita ja ajatuksia.


title: Paracelsus

text: Paracelsus syntyi Sveitsissä lääkärin poikana, kasvoi Itävallassa, opiskeli lääketiedettä Wienissä ja Ferrarassa ja matkusteli itämailla (Egyptiin, Arabiaan, Jerusalemiin ja Konstantinopoliin asti) etsimässä kuuluisia alkemisteja. Hän oli Johannes Trithemiuksen aikalainen ja mahdollisesti tämän oppilas. Matkoillaan hän oppi muun muassa poikkeavan tavan hoitaa haavoja: hän ei uskonut kiehuvaan veteen eikä amputaatioon haavatulehduksen leviämisen estäjänä, vaan sen sijaan suosi hyvää hygieniaa ja uskoi haavojen parantuvan usein itsestään. Paracelsus ennätti opiskella useassakin yliopistossa ja sai lääkärin kokemusta myös osallistumalla välskärinä sotiin ja kahakoihin. Lääkäriksi hän valmistui Ferraran yliopistosta vuonna 1516. Paracelsukselle myönnettiin oppineisuudestaan lääketieteen tohtorin arvo ja nimitettiin Baselin kaupunginlääkäriksi vuonna 1527.


title: Paracelsus

text: Paracelsus toimi usein provosoiden, herätti paljon närkästystä ja sai suoranaisia vihamiehiä. Esimerkiksi hän ensimmäisellä julkisella luennollaan poltti Galenoksen ja Avicennan lääketiedettä käsittelevät kirjat. Paracelsus pakotettiin jättämään virkansa Baselissa noin vuoden toiminnan jälkeen. Paracelsus ei tämän jälkeen asettunut mihinkään pysyvästi asumaan vaan jatkoi laajoja matkojaan kuolemaansa saakka. Paracelsuksen radikalismi ja äänekkyys johti siihen että hänet karkotettiin muun muassa Puolasta, Liettuasta ja Preussista. Hän sai surmansa väkivaltaisesti, kun palveluskunta heitti hänet kadulle erään salzburgilaisen lääkärin asunnon ikkunasta 24. syyskuuta 1541.


title: Paracelsus

text: Lääketiedettä ja kemiaa edeltävän alkemian haaran, iatrokemian, syntyminen oli suurelti Paracelsuksen ansiota. Vaikka Paracelsus uskoi metallien transmutaatioihin, hän pyrki laajentamaan alkemiaa niin, että se käsittäisi yleisesti kaikki aineiden väliset muodonmuutokset. Paracelsuksen omat iatrokemiaa käsittelevät kirjoitukset olivat hämäräperäisiä, ja ne oli usein kirjoitettu humalassa. Asialliset Paracelsuksen töitä käsittelevät kirjat ilmestyivät muiden iatrokemistien tekeminä vasta parikymmentä vuotta hänen kuolemansa jälkeen.


title: Paracelsus

text:
Paracelsus alkoi myös nimittää spriitä alkoholiksi ja nimittää aikaisemmin alkemiana kutsuttua toimintaa kemiaksi (chemy).
Paracelsus kehitti edelleen islamilaisen alkemian rikki-elohopeateoriaa. Paracelsuksen mukaan oli olemassa kolme "perusainetta" eli () ensimmäiset kolme. , joista muiden aineiden koostumus voitiin koostaa.Vaikkei Paracelsus täysin hylännyt vanhojen luonnonfilosofioiden ruumiinnesteitä ja elementtejä, mutta piti niitä passiivisina verrattuina "tria prima"n aktiiviseen toimintaan.


title: Paracelsus

text: Paracelsus oli renessanssihenkinen uudistaja, joka ei kumarrellut vanhoja auktoriteetteja tai käytäntöjä. Hän esimerkiksi alkoi luennoida kansankielellä latinan sijasta. Paracelsus myös hylkäsi Galenoksen sairauksien syntyä koskevan opin, joka perustui oletukseen neljän ruumiinnesteen (keltainen sappi, musta sappi, veri ja lima) epätasapainosta tai häiriötilasta, ja korvasi sen patologialla ja kemiallisella biologialla. Paracelsus kehitti tunnettuihin sairauksiin uusia lääkehoitoja ja teki myös uusia tautikuvauksia. Hän loi käsitteen "ammattitauti" kirjoittaessaan ensimmäisen aihetta käsittelevän kirjan. Ammattitaudeista hän kuvasi arseenimyrkytyksen ja silikoosin, jotka olivat yleisiä vuori- ja kaivostyöntekijöiden keskuudessa.


title: Paracelsus

text: Parcelsuksen merkitys alkoi kasvaa vasta 1550-luvulta, kun hänen kirjoituksien julkaisumäärät alkoivat levitä. Paracelsuksen oppien kannattajien korostamat havainnointi, kemiallinen analyysi sekä kokeiden korostus ei heti lyönyt läpi yliopistojen lääketieteellisen humanismin parissa vaikka kemiallisvalmisteiset lääkkeet otettiinkin nopeasti mukaan farmakopeoihin. Kirurgit, apteekkarit ja jopa itseoppineet parantajat kuitenkin omaksuivat halukkaasti Paracelsuksen oppeja. Lääketieteen galenoslainen paradigma murtuikin ensin käytännön lääkintätaidon harjoittajien keskuudessa ja vasta hitaasti yliopistojen lääketieteellisessä opetuksessa.


title: Paracelsus

text: Paracelsus hylkäsi vanhan luonnonfilosofian ajatuksen ruumiinnesteiden epätasapainosta tautien aiheuttajana. Hänestä epätasapaino oli enemminkin taudin olemuksen seuraus. Esimerkiksi kihdin suhteen hän päätteli että jokin potilaan nauttiman ruuan ja juoman mukana aiheutti kemialliset saostumat potilaan kihtikyhmyissä. Kihdin oireiden aiheuttajaksi Paracelsus totesi "ulostesuolan" ja kalsinoituneen nivelnesteen. Hän huomatti munuais-, hammas- ja sappikivien syntyvän samalla periaatteella kuten myös viinin säilytyksessä syntyvä viinikivi.


title: Paracelsus

text: Uskomisen merkitys vaikutusten tehostajana (lumelääke) oli Paracelsukselle tuttu ilmiö. Englanniksi käännetyssä kirjassa "Archidoxes of Magic" hän kirjoittaa, että erilaiset amuletit, rohdot jne. olivat turhia mikäli niiden tehoon ei uskota. Esimerkkeinä hän käytti muun muassa ruton leviämistä kaupungista toiseen ja sankarillisia sotilaita. Hänen mukaansa rutto levisi kaupungista toiseen enemmän sen visuaalisten vaikutusten kuin esimerkiksi saastuneen ilman vuoksi. Puolestaan sotilaat, jotka kantoivat mukanaan erilaisia onnea tai rohkeutta antavia amuletteja, tai vastaavasti sellaiset, jotka eivät pelänneet taistelua ja vihollista, selvisivät urallaan kauemmin hengissä kuin sellaiset, jotka pelkäävät. Hänen mukaansa taistelukentän melskeessä jo pelko yksistään saattoi tappaa heikkomielisen.


title: Paracelsus

text: Paracelsusta pidetään myös toksikologian isänä. Häntä syytettiin potilaiden myrkyttämisestä hänen hoitaessaan kuppapotilaitaan elohopealla. Tällöin Paracelsus vasta-argumentoi kuuluisalla määritelmällään, jonka mukaan "annos tekee myrkyn".


title: Paracelsus

text:
Hän viittasi siihen tosiasiaan, että pienessä määrin hyödylliset aineet voivat olla liiallisina annoksina vaarallisia. Paracelsus ymmärsikin ensimmäisenä lääkkeiden terapeuttisen alueen merkityksen. Siksi hän vaatikin lääkeaineiden tarkkaa annostusta juuri niiden yliannostuksen vaarallisuuden vuoksi. Paracelsus teki uraauurtavaa työtä lääketieteellisen kemian parissa. Hän otti lääkinnässä käyttöön vanhojen tunnettujen lääkeaineiden lisäksi elohopean, raudan, lyijyn, arsenikin, rikin ja kuparisulfaatin. Pitkälti hänen vaikutuksestaan kemia otettiin uudeksi oppiaineeksi yliopistojen lääketieteellisissä tiedekunnissa.
Paraselsus otti ensimmäisenä laajamittaiseen käyttöön nukutusaineeksi oopiumtinktuurin eli laudanumin ja toi sen farmakopean rohdokseksi.


title: Paracelsus

text: Mika Waltari on kirjoittanut näytelmän "Paracelsus Baselissa". Näytelmän henkilöt ovat suurimmaksi osaksi historiallisia, ja myös monet sen tapahtumat perustuvat tutkittuun historiaan. Siinä Paracelsus kuvataan miehenä, joka puolustaa tieteen vapautta ja riippumattomuutta kirkosta, empiiristä tutkimusta sekä kansankielen käyttöä latinan asemesta. Paracelsuksen parannusmenetelmät eivät perustu koululääketieteeseen vaan kansan tietoon, ja hän on kokeillut yrttejä ja menetelmiä itseensä varmistaakseen niiden tehon. Panu Rajalan mukaan hänen metodinsa muistuttavat nykyaikaisia, vaihtoehtoisia hoitomuotoja. Hänessä on sekä huijarin että neron ominaisuuksia. "Paracelsus Baselissa" aukaisi uraa Waltarin laajoille historiallisille romaaneille, etenkin "Mikael Karvajalalle", jossa Paracelsus myös esiintyy.


title: Keski-Afrikan tasavallan lippu

text: Keski-Afrikan tasavallan lippu on Keski-Afrikan tasavallan tunnus vaakunan, moton ja hymnin ohella. Se otettiin käyttöön 1. joulukuuta 1958 ja sen suunnitteli Keski-Afrikan tasavallan entinen pääministeri Barthélemy Boganda, joka uskoi että "Ranskan ja Afrikan tuli kulkea yhdessä". Lippu muodostuu neljästä saman suuruisesta vaakaviivasta, jotka katkaisee punainen viiva keskeltä. Lipun värit ylhäältä alas kuvaavat; sininen suuruutta ja vapautta, valkoinen rauhaa ja arvokkuutta, vihreä toivoa ja uskoa sekä keltainen suvaitsevaisuutta. Punainen keskellä oleva palkki kuvaa sankarien ja marttyyrien verta. Lipun vasemmassa nurkassa ylhäällä on keltainen viisisakarainen tähti.


title: Keski-Afrikan tasavallan lippu

text: Erään tulkinnan mukaan Barthélemy Boganda otti lippuun värit panafrikkalaisesta liikkeestä (vihreä, keltainen, punainen) sekä entisen emämaan Ranskan lipusta (sininen, valkoinen, punainen). Lipun punainen keskipalkki symboloisi yhteyttä menneisyyden ja tulevaisuuden välillä.


title: Keski-Afrikan tasavallan lippu

text: Lipun on selitetty kuvaavan myös Keski-Afrikan kansallista mottoa "ihminen on ihminen". Tämän tulkinnan mukaan sininen raita kuvastaa negridejä, valkoinen europideja, vihreä mulatteja, keltainen mongolideja ja punainen verta, joka kaikilla ihonväristä riippumatta on punaista.


title: Viktor An

text: Viktor An (Виктор Ан, alun perin Ahn Hyun-Soo (안현수), s. 23. marraskuuta 1985 Soul, Korean tasavalta) on alkuaan eteläkorealainen, nykyään venäläinen kaukalopikaluistelija. Hän on kuusinkertainen olympiavoittaja ja moninkertainen maailmanmestari.


title: Viktor An

text: An voitti MM-kisojen yleiskilpailun viitenä vuotena peräkkäin 2003−2007. Maailmancupin hän voitti vuosina 2004 ja 2006. Saavutustensa myötä hän on eräs menestyksekkäimmistä urheilijoista lajissaan. Hän on eniten yksissä olympialaisissa mitaleita voittanut kaukalopikaluistelija. Sotšin olympialaisissa 2014 An voitti kultaa 500 metrillä, 1 000 metrillä ja viestissä sekä pronssia 1 500 metrillä.


title: Barthélemy Boganda

text: Barthélemy Boganda (4. huhtikuuta 1910 – 29. maaliskuuta 1959) oli keskiafrikkalainen katolinen pappi, poliitikko ja nationalisti. Hänestä tuli 8. joulukuuta 1958 Keski-Afrikan tasavallan pääministeri. Boganda toimi maansa pääministerinä siihen asti, kun kuoli lento-onnettomuudessa 29. maaliskuuta 1959. Boganda suunnitteli myös Keski-Afrikan tasavallan lipun.


title: Quisqueyanos valientes

text: Quisqueyanos valientes (”Urheat quisquejalaiset”) on Dominikaanisen tasavallan kansallislaulu. Laulusa mainittu ”Quisqueya” on Haitin saaren, jolla Dominikaaninen tasavalta sijaitsee, intiaanikielinen nimi. Laulun sävelsi Jose Rufino Reyes Siancas (1835-1905) ja sen sanoitti Emilio Prud'homme (1856-1932). Laulu kantaesitettiin 27. elokuuta 1883 vapaamuurarilooshissa nimeltä ”Esperanza (Toivo) No.9”.


title: Quisqueyanos valientes

text: Laulun sävelestä tuli välitön menestys, mutta sen sanat osoittautuvat ongelmallisiksi. Useat Dominikaanisen tasavallan oppineista pystyivät osoittamaan, että laulu sisälsi useita historiallisia virheitä ja epätarkkuuksia. Vuonna 1897 Prud'homme laati laulusta korjatun version, joka on tänäänkin virallinen kansallislaulu.


title: Quisqueyanos valientes

text: Dominikaanisen tasavallan kongressi hyväksyi "Quisqueyanos valientesin" viralliseksi kansallislauluksi kiihkeän keskustelun jälkeen kesäkuun 7. 1897. Maan presidentti Ulises Heureaux (1846-1899) kieltäytyi kuitenkin allekirjoittamasta asiaa koskevaa lakia, Prud'homme kuului hänen poliittisiin vastustajiinsa. Presidentti Heureaux salamurhattiin 1899, ja attentaattia seuranneet levottomuudet tekivät kansallislaulusta päättämisen tulevina vuosina mahdottomaksi. "Quisqueyanos valientes" julistettiin lopullisesti kansallislauluksi vasta 30. toukokuuta 1934.


title: Quisqueyanos valientes

text: I


title: Quisqueyanos valientes

text: II


title: Quisqueyanos valientes

text: III


title: SMYAL

text: SMYAL (lyhenne sanoista Sexual Minority Youth Assistance League) on yhdysvaltalainen järjestö, joka tukee seksuaalivähemmistöihin kuuluvien nuorten hyvinvointia. Nuoriksi SMYAL luokittelee 13-21-vuotiaat. Järjestö perustettiin Washington D.C.:ssä vuonna 1984.


title: Une Seule Nuit

text: Le Dytanie on Burkina Fason kansallislaulun virallinen nimi. Laulun on sanoittanut maan entinen presidentti Thomas Sankara. Laulun sanoissa tulevat esiin Sankaran politiikan keskeiset teemat, kuten mustan Afrikan vapaustaistelun jälkikolonialismia ja riistoa vastaan sekä yhteistoimin luotava uusi tulevaisuus. Myös Sankaran politiikalle ominainen ajatus miesten ja naisten tasa-arvosta tulee laulussa esiin. Laulu otettiin virallisesti käyttöön 1984.


title: Une Seule Nuit

text:
Contre la férule humiliante il y a déjà mille ans,
La rapacité venue de loin les asservir il y a cent ans.
Contre la cynique malice métamorphosée
En néocolonialisme et ses petits servants locaux
Beaucoup flanchèrent et certains résistèrent.
Mais les échecs, les succès, la sueur, le sang
Ont fortifié notre peuple courageux et fertilisé sa lutte héroïque.


title: Une Seule Nuit

text:
Kuoro:
Et une seule nuit a rassemblée en elle
L'histoire de tout un peuple.
Et une seule nuit a déclenché sa marche triomphale
Vers l'horizon du bonheur.
Une seule nuit a réconcilié notre peuple
Avec tous les peuples du monde,
A la conquête de la liberté et du progrès
La patrie ou la mort, nous vaincrons.


title: Une Seule Nuit

text:
Nourris à la source vive de la Révolution.
Les engagés volontaires de la liberté et de la paix
Dans l'énergie nocturne et salutaire du 4 août
N'avaient pas que les armes à la main, mais aussi et surtout
La flamme au coeur pour légitimement libérer
Le Faso à jamais des fers de tous ceux qui
Çà et, là en poluaient l'âme sacrée de l'indépendance, de la souveraineté.


title: Une Seule Nuit

text: Kuoro


title: Une Seule Nuit

text:
Et séant désormais en sa dignité recouvrée
L'amour et l'honneur en partage avec l'humanité,
Le peuple du Burkina chante un hymne à la victoire,
A la gloire du travail libérateur, émancipateur.
A bas l'explotation de l'homme par l'homme!
Hé en avant pour le bonheur de tout homme,
Par tous les hommes aujourd'hui et demain, par tous les hommes ici et pour toujours!


title: Une Seule Nuit

text:
Révolution populaire notre sève nourricière.
Maternité immortelle du progrès à visage d'homme.
Foyer éternel de démocratie consensuelle,
Où enfin l'identité nationale a droit de cité,
Où pour toujours l'injustice perd ses quartiers,
Et où, des mains des bâtisseurs d'un monde radieux
Mûrissent partout les moissons de væux patriotiques, brillent les soleils infinis de joie.


title: Une Seule Nuit

text:
Tuhannen vuoden nöyryytyksen kahleita vastaan
petoja, jotka tulivat alistamaan heitä sadaksi vuodeksi,
sitä kyynista pahuutta vastaan, joka on ottanut
uuskolonialismin ja sen paikallisten palvelijaraukkojen muodon.
Monet luovuttivat, jotkut tekivät vastarintaa.
Mutta epäonnistumiset ja onnistumiset, hiki ja veri
ovat vahvistaneet rohkeaa kansaamme ja antaneet sen urhean taistelun kantaa hedelmää.


title: Une Seule Nuit

text:
Kuoro:
Ja yksi ainoa yö on koonnut yhteen
kokonaisen kansan menneisyyden,
ja yksi ainoa yö on saattanut alkuun sen marssin
kohti hyvän onnen taivaanrantaa.
Ja yksi ainoa yö on yhdistänyt kansamme
kaikkien maailman kansojen kanssa,
vapauden ja edistyksen saavuttamiseksi.
Isänmaa tai kuolema, me voitamme.


title: Une Seule Nuit

text:
Vallankumouksen elävästä lähteestä ravintonsa saaneilla,
vapaaehtoisilla rauhan ja vapauden esitaistelijoilla,
joita 4. elokuuta yöllinen ja eläväksi tekevä voima elähdyttää,
ei ole vain aseita käsissään, heillä on myös ja ennen kaikkea
liekki sydämissään, vapauttaa lainkin edessä
Faso ikuisesti niiden kynsistä,
jotka tahrasivat itsenäisyyden ja riippumuuden pyhää sielua.


title: Une Seule Nuit

text:
Ja tästedes istuen uudestilöydetyssä arvokkuudessaan,
rakkaus ja kunnia yhdistettyinä inhimillisyyteen,
Burkinan kansa laulaa laulun voitolle
vapauden ja sukupuolten välisen tasa-arvon saavuttamisen kunnialle.
Alas se, että ihminen riistää toista ihmistä!
Eteenpäin yhteisen hyvän puolesta
jokaiselle tänään ja huomenna, täällä sekä aina ja kaikkialla!


title: Une Seule Nuit

text:
Kansan vallankumous on ravinnut meitä.
Edistyksen kuolematon äitiys on tullut kaikkien nähtäväksi.
Yhdessä sovitun demokratian ikuinen sydän on siellä,
missä kansallisella identiteetillä on vihdoin vapaus,
missä epäoikeudenmukaisuudella ei enää koskaan ole sijaa,
ja missä loistavan maailman rakentajien kädet
korjaavat kaikkialla isänmaalle vannottujen valojen hedelmää ja missä rajattoman ilon aurinko loistaa.


title: Harper Lee

text: Nelle Harper Lee (28. huhtikuuta 1926 Monroeville, Alabama – 19. helmikuuta 2016 Monroeville, Alabama) oli yhdysvaltalainen kirjailija, joka tunnetaan Pulitzer-palkitusta esikoisromaanistaan "Kuin surmaisi satakielen" ("To Kill a Mockingbird", 1960).


title: Harper Lee

text: Harper Lee syntyi pienessä Monroevillen kaupungissa Alabaman osavaltiossa vuonna 1926. Hänen isänsä oli asianajaja Amasa Coleman Lee ja äitinsä Frances Cunningham o.s. Finch. Lee opiskeli Huntingdon Collegessa Montgomeryssa 1944–1945 ja lakia Alabaman yliopistossa 1945–1949, mutta opinnot jäivät kesken. Hän työskenteli 1950-luvulla New Yorkissa lentoyhtiön toimistossa ja kirjoitti vapaa-aikana.


title: Harper Lee

text: Vuonna 1956 Leen ystävät Joy ja Michael Brown antoivat hänelle joululahjaksi vuoden palkan, jotta hän voisi keskittyä kirjoittamistyöhön. Lee alkoi kirjoittaa romaania nimeltä "Go Set a Watchman", ja huhtikuussa käsikirjoitus oli valmis. Hän oli aloittanut myös toisen teoksen, "The Long Goodbye", jonka vähän yli satasivuinen käsikirjoitus on luultavasti kadonnut. Kustantamo osti "Go Set a Watchmanin" käsikirjoituksen, mutta kustannustoimittaja pyysi Leetä muokkaamaan sen uudelleen. Tästä sai alkunsa romaani "Kuin surmaisi satakielen".


title: Harper Lee

text: "Kuin surmaisi satakielen" julkaistiin vuonna 1960. Teoksesta tuli heti menestys ja se voitti kaunokirjallisuuden Pulitzer-palkinnon vuonna 1961. "Library Journalin" äänestyksessä vuonna 1999 se valittiin vuosisadan parhaaksi romaaniksi. Romaanin pohjalta tehtiin vuonna 1962 ensi-iltansa saanut samaniminen elokuva, jonka on ohjannut Robert Mulligan ja käsikirjoitukseksi sovittanut Horton Foote.


title: Harper Lee

text: Esikoisromaaninsa jälkeen Lee julkaisi vain muutamia aikakauslehtikirjoituksia. Hän asui kuuroutuneena ja lähes sokeana hoitokodissa eikä antanut haastatteluja. Hänen asioitaan hoitanut sisar Alice Lee kuoli 103-vuotiaana vuonna 2014.


title: Harper Lee

text: "Kuin surmaisi satakielen" oli vuosikymmeniä Leen ainoa julkaistu romaani. Vuonna 2015 julkaistiin Leen 1950-luvun käsikirjoitus "Go Set a Watchman" (suom. "Kaikki taivaan linnut").


title: Harper Lee

text: Lee oli kirjailija Truman Capoten läheinen ystävä lapsuudesta asti ja auttoi tätä "Kylmäverisesti"-romaanin aineistotyössä. Capote puolestaan mainitaan "Satakieli"-romaanin Dillin esikuvaksi. Leen romaaniin Capote teki joitakin muutosehdotuksia.


title: Mihail Botvinov

text: Mihail "Boti" Botvinov (s. 17. marraskuuta 1967 Lidinka, Neuvostoliitto, nykyisen Venäjän alueella) on itävaltalainen hiihtäjä. Arvokisoista hän on voittanut yhden olympiahopean, yhden olympiapronssin, yhden MM-kullan ja kaksi MM-pronssia.


title: Mihail Botvinov

text: Botvinov oli vuoteen 1996 saakka Venäjän kansalainen ja kilpaili Venäjän joukkueessa kansainvälisellä tasolla, mutta riitaantumisen seurauksena siirtyi Itävallan maajoukkueeseen. Kansalaisuusvaihdoksen vuoksi hän joutui olemaan poissa kilpaladuilta kauden 1996–1997.


title: Mihail Botvinov

text: Viimeisimmän arvokisamitalinsa Botvinov otti 2006 Torinon olympialaisista. Kisoissa Itävallan hiihtäjien ja ampumahiihtäjien ympärille syntyi kova kohu, kun heidän majapaikastaan löydettiin verensiirrossa käytettäviä välineitä. Samaan aikaan Botvinov ja Christian Hoffmann pakoilivat kohua harjoittelemalla Ramsaussa. Monet epäilivät, uskaltaako Botvinov saapua kisapaikalle, mutta hän teki niin ja otti paraatimatkaltaan pronssia.


title: Mihail Botvinov

text: Botvinov lopetti uransa maastohiihtäjänä vuonna 2007.


title: Ferruccio Lamborghini

text: Ferruccio Lamborghini (28. huhtikuuta 1916 Renazzo di Cento, Italia – 20. helmikuuta 1993 Perugia, Italia) oli italialainen traktorinvalmistaja ja Lamborghini-automerkin perustaja.


title: Ferruccio Lamborghini

text: Ferruccio Lamborghini syntyi pieneen Centon kaupunkiin Ferraran maakunnassa. Koulun jälkeen hän työskenteli vanhempiensa maatilalla ja perehtyi maatalouskoneisiin. Hän palveli toisessa maailmansodassa ilmavoimissa, mikä lisäsi hänen tietämystään tekniikasta. Liitoutuneiden armeijalta jäi sodan jälkeen paljon ylijäämäkalustoa, mitä hän alkoi muuntaa maatalouskäyttöön, samoin kuin osia hylätyistä saksalaiista tankeista.


title: Ferruccio Lamborghini

text: Lamborghini oli intohimoinen autojen harrastaja. Hän mm. osallistui Fiat Topolinollaan 1948 Mille Miglia -ralliin. Vaikka hän rakastikin autourheilua, hänen vuonna 1949 perustama Lamborghini Trattici -yhtiö alkoi valmistaa traktoreita. Yritys laajensi myöhemmin toimintaansa lämmitys- ja ilmanvaihtoalalle menestyen hyvin.


title: Ferruccio Lamborghini

text: Saamillaan voitoilla hän mm. hankki itselleen Ferrarin. Hän ei ollut Ferrariinsa täysin tyytyväinen, ja valitti autosta itse Enzo Ferrarille, jonka hän tunsi autourheiluharrastuksensa kautta. Ferrari vastasi hänelle, ettei vika ollut autossa vaan ajajassa, ja huomautti, että Lamborghini oli pelkkä traktorintekijä, joka ei ymmärrä mitään insinööritaidoista. Seurauksena Lamborghini päätti voittaa Ferrarin tämän omalla kentällä.


title: Ferruccio Lamborghini

text: Saamansa voitot yrityksestään Lamborghini päätti sijoittaa uuden urheiluautonsa rakentamiseen. Sitä varten perustettiin vuonna 1963 Automobili Ferruccio Lamborghini SpA, lähelle Modenaa (Ferrarin kotikaupunki). Ensimmäinen auto valmistui kuitenkin vielä traktoritehtaassa, ja prototyyppi esiteltiin 1963 Torinon autonäyttelyssä. Varsinainen valmistus alkoi seuraavana vuonna. Tehdas oli hyvin omavarainen, vain vaihteisto hankittiin ZF:ltä, mutta voimansiirrossakin lopulta siirryttiin omiin vaihteistoihin. Tavoite oli kunnianhimoinen – Ferrarin aseman haastaminen.


title: Ferruccio Lamborghini

text: Lamborghini kuitenkin päätti vetäytyä yritystoiminnasta maatalouskonepuolen kärsiessä lamasta ja menetettyään tärkeän tilauksen vuonna 1972. Yritys myytiin sveitsiläiselle Georges-Henri Rosettille, joka oli ansainnut omaisuutensa kellobisneksessä. Rossettia huolestutti japanilaisten tulo kellomarkkinoille, ja hän halusi siksi yrityksensä laajentuvan uusille toimialoille. Huipputason urheiluautojen valmistaminen vaikutti lupaavalta mahdollisuudelta. Yhtiö ei kuitenkaan pysynyt omistajalla pitkään, vaan Rosetti myi sen René Leimer -nimiselle sijoittajalle.


title: Ferruccio Lamborghini

text: Lamborghinista tulikin pian nopeasti kiertävää kauppatavaraa. Amerikkalaisesta Zoltan Retistä tuli seuraava omistaja. Yhtiö meni konkurssiin ja joutui huutokauppaan, josta sen hankki Patrick Mimramin suku vuonna 1980. Seuraava omistaja oli Chrysler Corporation vuonna 1987. Chryslerin hankkiessa Lamborghinin oli pitkään palvelleen Countach-mallin seuraajan, Diablon, kehitys jo melko pitkällä. Chrysler kuitenkin vaati muutamia radikaaleja muutoksia malliin ja julkaisu venähti muutamalla vuodella. Viivästyksistä ja omistussuhteiden vaihtumisista huolimatta yritys pystyi pitämään imagonsa kunnossa.


title: Ferruccio Lamborghini

text: Noin seitsemän omistusvuoden jälkeen Chrysler myi kannattamattomaksi käyneen Lamborghinin autotehtaan noin 40 miljoonalla dollarilla indonesialaiselle Megatechille, jonka taustalla oli Setdco. Osakkeista myytiin edelleen 60% indonesialaiselle VPower-yhtiölle, jonka omistaja oli Indonesian entisen johtajan, Suharton poika, Tommy Suharto, ja 40% MyComille, jonka taustalla oli malesialainen sijoittaja Jeff Yap.


title: Ferruccio Lamborghini

text: Vuodesta 1998 Lamborghini on ollut vakavaraisissa ja osaavissa käsissä, kun Volkswagen-ryhmä hankki sen omistukseensa. Sen alaisuudessa on lanseerattu kaksi uutta mallia, Murciélago, joka on Diablon seuraaja, sekä pienempi malli Gallardo. Molemmista malleista on esitelty myös avomallit.


title: Ferruccio Lamborghini

text: Lamborghini tunnetaan urheiluautojensa ja traktoriensa lisäksi F1-kilpamoottoriveneilystä. Useat johtavista kilpatalleista käyttävät Lamborghinin Marine-moottoreita.


title: Ferruccio Lamborghini

text: Ferruccio Lamborghini vietti viimeiset vuotensa viinitilallaan, jonka hän oli ostanut 1971. Lamborghini kuoli 20. helmikuuta 1993 Perugiassa, Italiassa, 76 vuoden ikäisenä.


title: Vincent Vittoz

text: Vincent Vittoz (s. 17. heinäkuuta 1975 Annecy, Ranska) on ranskalainen entinen hiihtäjä. Vittoz on varsin monipuolinen hiihtäjä, sillä hän on kilpaillut arvokisoissakin ainakin kerran jokaisella matkalla. Hänen paras saavutuksensa on maailmanmestaruus takaa-ajokilpailusta vuonna 2005.


title: Vincent Vittoz

text: Maailmancupissa Vittoz voitti seitsemän osakilpailua ja oli 23 kertaa palkintokorokkeella. Kaudella 2004–2005 hän oli kokonaiskilpailussa toinen.


title: Vincent Vittoz

text: Tammikuun puolivälissä 2005 Vittoz antoi positiivisen doping-näytteen. Näyte sisälsi nesteenpoistolääkettä, mutta B-näyte oli negatiivinen ja hän sai osallistua helmikuun puolivälissä 2005 järjestettyihin Oberstdorfin MM-kisoihin.


title: Vincent Vittoz

text: Vittoz on 180 senttimetriä pitkä ja painoi kilpaurallaan 71 kilogrammaa. Hän lopetti uransa kauden 2010–2011 jälkeen.


title: Varhaistriaskausi

text: Varhaistriaskausi (Buntsandstein tai Scythian) 241,7 - 234,3 miljoonaa vuotta sitten aloitti mesotsooisen matelijoiden valtakauden. Juuri ennen tätä kautta oli sattunut suuri permikauden joukkotuho, joka oli pyyhkinyt eläimistöä runsaasti pois. Erityisesti tämä näkyi meren lajistojen vähälukuisuutena. Ilmekehässä oli vain hiukasti happea, alimmillaan vain 12%. Toipuminen permin joukkotuhosta oli hidasta ja monet lajit pysyivät piilossa palatakseen takaisin keskitriaskaudella. Simpukat, kotilot, ammonoidit, merisiilit, ja nivelikkäät brakiopodit. Trilobiitit olivat tuhoutuneet. Maalla vallitsi kuivuus ja koppisiemeniset levisivät. Vain harva matelija selvisi hengissä permikauden joukkotuhosta.


title: Varhaistriaskausi

text: "Lystrosaurus" oli keskikokoinen kasveja syövä dikynodontti, nisäkkäiden kaukainen sukulainen. "Proterosuchus" muistutti panssaroimatonta krokotiilia. Kaikki maan eläimet olivat tämän kauden alussa korkeintaan keskikokoisia. Muutaman miljoonan vuoden kuluttua ilmestyi suurempia eläimiä: "Lystrosaurus" vaihtui häränkokoiseen "Kannemeyeriaan", ja suuret petoliskot kuten sudenkokoinen terapsidi "Cynognathus" ja suuret arkosaurien sukulaiset "Garjainia" sekä "Erythrosuchus" ilmaantuivat.


title: Varhaistriaskausi

text: Terapsidit ja tekodontit, jotka kuuluivat arkosaureihin, kilpailivat keskenään.


title: Varhaistriaskausi

text: Varhaistriaskausi jaetaan kahteen vaiheeseen, jotka voidaan edelleen jakaa pienempiin osiin.


title: Varhaistriaskausi

text:
Indus-vaihe 251 ± 0,4 - 249,7 ± 0,7 miljoonaa vuotta sitten aloitti varhaistriaskauden. Silloin maapallo oli kuuma, kuiva ja laajalti aavikoitunut. Silti oli jäätiköitäkin. Merenpinta oli hyvin alhaalla. Ilmakehässä oli vain vähän happea, ehkä noin 12–16%. Merten happipitoisuus oli pieni. Tämä saattoi johtua runsaasta tulivuoritoiminnatsa ja sen seurannaisvaikutuksesta, kuten metaanin vapautumisesta merenpohjan klatraattimineraaleista.
Kauden alussa esiintyi lyhyen aikaa bakteerimattoja stromatoliitteja, mikä viittaa niitä syöneiden selkära gattomien pieneliöiden harvinaisuuteen, mikä on ollut kambrikauden jällkeen harvinaista maapallon historiassa. Hyönteiset, kalat, sammakkoeläimet, ja matelijat olivat kaudella hyvin harvinaisia. Dikynodonttien nelijalkaiset, matalat lystrosauridit, ja matelijoiden liskoa muistuttaneet proterosuchidit hallitsivat elämää maalla.
Kaudelle tyypillisiä olivat pitkulaiset krokotiilia muistuttavat sammakkoeläimet.


title: Kolumbian kansallislaulu

text: Oh Gloria Inmarcesible ("Oi katoamaton kunnia") on Kolumbian kansallislaulu. Sen on sanoittanut Rafael Núñez (1825 - 1894), joka on myös pääosin kirjoittanut vuodesta 1886 vuoteen 1991 voimassa olleen Kolumbian tasavallan perustuslain. Laulun on säveltänyt italialainen säveltäjä Oreste Sindici (1828 - 1904). Laulusta tuli virallisesti Kolumbian kansallislaulu 28. lokakuuta 1920, jolloin Kolumbian parlamentti hyväksyi lain kansallisista symboleista.


title: Kolumbian kansallislaulu

text: Kolumbian kansallislaulu koostuu kaikkiaan yhdestätoista säkeistöstä sekä kertosäkeestä. Virallisissa yhteyksissä lauletaan vain kertosäe sekä ensimmäinen (joskus myös toinen) säkeistö. Lain mukaan maan kaikkien radioasemien on soitettava kansallislaulu klo 6.00 ja klo 18:00.


title: World Games

text: World Games on kansainvälinen neljän vuoden välein järjestettävä urheilutapahtuma, jossa kilpaillaan useissa erilaisissa urheilulajeissa. Kisat järjestää Kansainvälisen olympiakomitean suojeluksessa toimiva IWGA-järjestö ("International World Games Association"). Ensimmäiset World Games -urheilukilpailut järjestettiin vuonna 1981.


title: World Games

text: World Games -kilpailuissa järjestetään kilpailutapahtumia urheilulajeissa, jotka eivät ole olympialaisten kisojen ohjelmassa. Ohjelmaan kuuluu lajeja, jotka ovat aikaisemmin olleet olympialaisten ohjelmassa, kuten köydenveto, sekä lajeja, jotka ovat ehdolla olympialajeiksi. Usein KOK vaatii, että olympiakisoihin ehdolla oleva laji on ollut World Gamesien ohjelmassa (esimerkiksi triathlon).


title: World Games

text: Tavallisesti World Games -tapahtuma järjestetään kaupungissa, jossa on tarvittavat suorituspaikat kilpailutapahtumille. Lajeja varten ei rakenneta uusia urheilutiloja tai -paikkoja. Maailmanlaajuisesti tunnettuja World Games -tapahtuman ohjelmassa olevia lajeja ovat muun muassa suunnistus, kehonrakennus, räpyläuinti, squash, vesihiihto, ultimate sekä biljardi.


title: Olli Junes

text: Olli-Pietari Junes (s. 1978 Uumaja, Ruotsi) on suomalainen juontaja ja toimittaja. Hän muutti perheensä kanssa kolmivuotiaana Ouluun. Joitakin vuosia myöhemmin perhe muutti Tornioon, jossa he asuivat useita vuosia. Hän kävi Torniossa koulua opiskellen lopulta Tornion taiteen- ja viestinnän koulutusyksikössä.


title: Olli Junes

text: Junes aloitti radiouransa työharjoittelijana YleX:n edeltäjässä Radiomafiassa vuonna 1997. Aluksi hän toimitti ja juonsi kanavalle POP-uutisia ja myöhemmin siirtyi toimittamaan ja juontamaan UpTeekki-ohjelmaa Anssi Aution lähdettyä kanavalta nuorten tv-ohjelma Jyrkin tuottajaksi. Radiomafian vaihduttua YleX:ksi Junes jatkoi UpTeekki-ohjelman seuraajan, X-Ryhmän juontaja-toimittajana. Vuonna 2005 Junes siirtyi YleX Iltapäivä -ohjelmaan. Hän toimitti ja juonsi sitä alkuvuoteen 2008 saakka, kunnes siirtyi YleX Aamu -ohjelmaan. Junes siirtyi YleX Viikonlopun tuottajaksi syyskuussa 2008, pari viikkoa hänen monivuotisen juontajaparinsa Tuomas Rajalan lähdettyä kanavalta. Tämän jälkeen Junes toimi useita vuosia YleX Aamu -ohjelman tuottajana.


title: Olli Junes

text: Syksystä 2013 alkaen Junes on toiminut Yle Puheen vastaavana tuottajana.


title: Pátria

text: ”Pátria” (”Isänmaa”) Timor Lesten demokraattisen tasavallan eli Itä-Timorin kansallislaulu. Laulu esitettiin ensi kerran 28. marraskuuta 1975, jolloin Itä-Timor julistautui yksipuolisesti itsenäiseksi Portugalista. Pian tämän jälkeen, 7. joulukuuta 1975, Indonesia miehitti maan. Laulun on säveltänyt Afonso de Araujo ja sen on sanoittanut runoilija Francisco Borja de Costa, joka sai surmansa Indonesian miehittäessä maan.


title: Pátria

text: Indonesian joukkojen vetäydyttyä ja maan saavutettua itsenäisyyden YK:n valvonnassa, Pátriasta tuli maan virallinen kansallislaulu 20. toukokuuta 2002. Laulu lauletaan portugaliksi, koska siitä ei ole virallista versiota tetumiksi, joka on maan toinen virallinen kieli.


title: Edward Furlong

text: Edward Walter Furlong (s. 2. elokuuta 1977) on yhdysvaltalainen näyttelijä, jonka tunnetuimmat roolisuoritukset ovat nuori John Connor elokuvassa "Terminator 2 – Tuomion päivä" ja Danny Vinyard elokuvassa "American History X".


title: Edward Furlong

text: Sukujuuriltaan meksikolais-venäläinen Edward Furlong syntyi Glendalessa, Kaliforniassa. Hän vietti lapsuutensa setänsä ja tätinsä Sean ja Nancy Furlongin luona. Hän ei ollut kiinnostunut näyttelemisestä, kunnes tuottaja Gale Anne Hurd lähestyi häntä pasadenalaisella nuorisokerholla vuonna 1991 ja tarjosi John Connorin roolia tulevassa "Terminator 2 – Tuomion päivässä". Hän voitti roolistaan MTV Movie Awardin parhaasta läpimurtoroolista sekä Saturn Sci-Fi -palkinnon parhaana nuorena näyttelijänä. Edward tunnetaan myös eläinten oikeuksien puolustajana: hän on PETA:n jäsen.


title: Edward Furlong

text: Furlong on esiintynyt elokuvissa monien merkittävien näyttelijöiden, kuten Meryl Streepin sekä Liam Neesonin, kanssa. Vuonna 1998 hän sai toisen tärkeän roolin elokuvassa "American History X" näyttelijä Edward Nortonin rinnalla. Seuraavana vuonna hän esiintyi Detroit Rock Cityssä. Steve Buscemin ohjauksessa "Elukkatehdas" (2000) hän esitti pääroolia, nuorukaista joka tuomitaan vankilaan pienehköstä huumerikoksesta; vastanäyttelijänä oli Willem Dafoe.


title: Edward Furlong

text: Hänen oli tarkoitus jatkaa rooliaan John Connorina "ssa" (2003), mutta se ei käynyt päinsä hänen huume- ja alkoholiongelmiensa takia.


title: Edward Furlong

text: Vuonna 1993 Edward esiintyi Aerosmithin musiikkivideossa nimeltä "Living on the Edge" ja on myöhemmin esiintynyt muun muassa Metallican videossa "The Unnamed Feeling". Edward esitti myös Jimmy Cuervon roolia elokuvassa "The Crow: Wicked Prayer" (2005)


title: Edward Furlong

text: "Terminator 2 – Tuomion päivän" jälkeen Furlong sekaantui toistuvasti huumeisiin ja alkoholiin. Ongelmat veivät häneltä roolin "Terminator 3: Koneiden kapinassa". Edward on käynyt useita kertoja alkoholivieroituksessa Malibussa. Vuonna 2013 hän joutui vankilaan huumausainerikoksesta.


title: Edward Furlong

text: Furlong on aikoinaan seurustellut muun muassa seuraavien henkilöiden kanssa: Soleil Moon Frye, Jacqueline Louise Domac, Natasha Lyonne, Paris Hilton, Jolene Blalock, Liz Levy.


title: Edward Furlong

text: Edward Furlong oli avioliitossa vuosina 2006–2009 näyttelijä Rachael Bellan kanssa ja heillä on yhteinen poika Ethan Page Furlong (s. 21. syyskuuta 2006).


title: Sambo

text: Sambo () on Neuvostoliitossa kehitetty kamppailulaji. Sen nimi tulee venäjän kielen sanoista "samooborona bez oružija" ("Самооборона без оружия"), jotka suomeksi tarkoittavat itsepuolustusta ilman aseita. Sambon juuret ovat peräisin perinteisessä venäläisessä kansanpainissa, mutta siinä on elementtejä myös ulkomaalaisista taistelulajeista kuten judosta. Neuvostoliitossa laji tunnustettiin virallisesti vuonna 1938.


title: Sambo

text: Perinteisessä sambossa painopiste on heitoissa, lukoissa ja mattokamppailussa. Se muistuttaa hyvin paljon judoa, suurimpana erona on jalkalukkojen salliminen, kun taas kuristusotteet ovat kiellettyjä. Combat sambo (ven. "Bojevoje sambo") on alun perin sotilaiden käyttöön kehitetty laji, jossa käytetään myös muun muassa lyöntejä, mutta myös kuristusotteet ovat sallittuja toisin kuin muissa Sambon muodoissa. Lajin harjoittaminen oli neuvostoaikaan siviileiltä kiellettyjä, mutta vuonna 1991 se tunnustettiin Venäjällä urheilulajiksi, ja 2001 käytiin ensimmäiset maailmanmestaruuskilpailut. Yhdysvaltain samboliiton säännöt ovat pitkälti samat kuin perinteisessä sambossa, pääasiallinen ero on kuristusotteiden salliminen. Sambossa käytettävä puku koostuu takista, joka on samankaltainen kuin esimerkiksi judossa, lyhytlahkeisista housuista sekä painikengistä. Ottelijat käyttävät otteluissa erottuakseen sinisen tai punaisen väristä takkia ja housuja.


title: Sambo

text: Kansainvälinen painiliitto UWW, ent. FILA, otti sambon ohjelmaansa vuonna 1968 ja sambon kansainvälinen lajiliitto FIAS (Federation International Amateur Sambo) perustettiin 1985. Vuonna 1993 se jakautui amerikkalaisjohtoiseen ja venäläisjohtoiseen haaraan, joista läntinen tuli jälleen FILA:n alaisuuteen vuonna 2005.


title: Alberto Fujimori

text: Alberto Fujimori Fujimori (, s. 28. heinäkuuta 1938), tunnetaan myös nimellä "Kenya Fujimori" (藤森 謙也 Fujimori Ken'ya) oli Perun presidentti heinäkuusta 1990 marraskuuhun 2000. Fujimoria kiitettiin Perun talouden tasapainottamisesta Alan Garcían myrskyisän presidenttikauden jälkeen ja Perun sissisotien rauhoittamisesta. Toisaalta Fujimoria arvosteltiin kovasta, kansalaisoikeuksista piittaamattoman autoritaarisesta johtamisesta sekä demokratian ja ihmisoikeuksien kaventamisesta ja hallinnon korruptiosta. Näin Fujimorin ajan Peru oli tyypillinen puolidemokratia hyvine ja huonoine puolineen.


title: Alberto Fujimori

text: Fujimori sai Perussa syytteen valtakaudellaan tapahtuneista ihmisoikeusrikkomuksista. Hänet tuomittiin huhtikuussa 2009 25 vuodeksi vankeuteen.


title: Alberto Fujimori

text: Alberto Fujimori syntyi Limassa Naoichi Fujimori ja Mutsue Fujimorille japanilaiseen maahanmuuttajaperheeseen. Vanhemmat halusivat säilyttää hänellä myös Japanin kansalaisuuden. Hän kävi koulua "Colegio Nuestra Señora de la Mercedissä" La Rectorassa ja suoritti lukion "La gran unidad escolar Alfonso Ugartessa" Limassa. Hän opiskeli Universidad Nacional Agrariassa La Molinassa ja valmistui 1961 agronomiksi. Vuonna 1964 hän lähti opiskelemaan fysiikkaa Strasbourgin yliopistoon Ranskaan. Hän opiskeli Fordin stipendillä Yhdysvalloissa Wisconsinin yliopistossa Milwaukeessa ja suoritti tutkinnon matematiikasta 1969.


title: Alberto Fujimori

text: Universidad Nacional Agraria tarjosi Fujimorille dekaanin paikkaa ja 1984 hänet nimitettiin rehtoriksi. Hän toimi myös juontajana Perun kansallisen TV:n kanavan seitsemän ohjelmassa "Concertando" 1987–1989.


title: Alberto Fujimori

text: Vastauksena Perun talouden katastrofaaliseen tilaan, kuten 7 000 prosentin inflaatioon vuonna 1990 ja siitä seuranneeseen Loistava polku -sissiliikkeen voimistumiseen, Fujimori perusti Cambio 90 -liikkeen ja voitti kirjailija Mario Vargas Llosan 10. kesäkuuta 1990 presidentinvaalissa. Kampanjan aikana hän sai lempinimen "el chino" ('kiinalainen'; Etelä-Amerikassa aasialaisia siirtolaisia sanotaan usein kiinalaisiksi) ja erottui positiivisesti muun muassa alkuperäiskansojen joukossa espanjalaisten hallitsemasta poliittisesta eliitistä.


title: Alberto Fujimori

text: Fujimorin ensimmäisen kauden talousohjelma, joka sai nimen "Fujishock", ei muistuttanut hänen kampanjansa aikaisia populistisia lupauksia. Kansainvälisen valuuttarahaston (IMF) ohjauksessa Fujimori ajoi läpi kovia ja laajoja talousuudistuksia, jotka johtivat taloudellisen taantuman kääntymiseen seitsemän prosentin nousuun vuoteen 1993 mennessä. IMF:n ja maailmanpankin kannustamana Fujimori aloitti laajat yksityistämistoimet ja myi satoja valtion yrityksiä. Hänen hallintonsa vapautti öljy-, kaasu- ja kaivossektorin ulkomaisille investoinneille ja poisti ympäristönsuojelurajoitukset ja avasi luonnonsuojelukohteet luonnonvarojen hyödyntämiselle.


title: Alberto Fujimori

text: Fujimorin astuessa valtaan suuria alueita Perusta oli Loistavan polun (Sendero Luminoso) ja MRTA:n sissien hallussa. Terrorismin vastaisessa taistelussa Fujimori antoi armeijalle laajat valtuudet pidättää ja kuulustella epäiltyjä sissejä salaisissa oikeusistuimissa. Sissiliikkeiden toiminta väheni vuodesta 1992 eteenpäin. Armeija tuhosi sissien tukijoiksi epäiltyjä kyliä ja kuuluisuutta ovat saaneet Grupo Colinan tekemä Barrios Altosin verilöyly marraskuussa 1991 ja La Cantutan yliopiston katoamiset heinäkuussa 1992.


title: Alberto Fujimori

text: Fujimorin ensimmäisen kauden aikana APRA- ja FREDEMO-puolueet hallitsivat kongressin molempia kamareita ja rajoittivat hänen lainsäädäntönsä läpisaamista. Fujimori järjesti 5. huhtikuuta 1992 vallankaappauksen, jota nimitetään nimillä "autogolpe" tai "fujigolpe", ja hajotti parlamentin armeijan avulla. Tavoitteena oli uudistaa hallitus ja perustuslaki presidentin vallan lisäämiseksi. Fujimorin kannattajien mielestä kyseessä ei ollut vallankaappaus, vain hallituksen uudistaminen tehokkuuden nimissä.


title: Alberto Fujimori

text: Fujimori hajotti kongressin ja järjesti vaalit uutta "demokraattista perustuslaillista kongressia" ("Congreso Constituyente Democrático") varten. Fujimori sai uudessa kongressissa enemmistön ja se hyväksyi vuoden 1993 uuden perustuslain. Ulkomaat vastasivat Fujimorin toimiin boikotein, mutta kotimaassa järjestely hyväksyttiin ja se sai tuen mielipidemittauksissa. Yhdysvaltain George H. W. Bushin hallitus hyväksyi Fujimorin lailliseksi presidentiksi kahden viikon kuluttua kaappauksesta.


title: Alberto Fujimori

text: Fujimori laillisti toimensa kansanäänestyksellä, jossa uusi perustuslaki hyväksyttiin niukalla 4–5 prosenttiyksikön enemmistöllä. Oppositiopuolueista FREDEMO oli hajonnut ja APRAn johtaja Alan García maanpaossa Kolumbiassa.


title: Alberto Fujimori

text: Myöhemmin samana vuonna, 13. marraskuuta 1993, armeija yritti syrjäyttää Fujimorin, mutta tiedustelupalvelun päällikkö ja taka-alalla vaikuttava Vladimiro Montesinos varoitti häntä ja yritys epäonnistui. Kaappausyrityksen aikana Fujimori pakeni Japanin lähetystöön.


title: Alberto Fujimori

text: Vuonna 1994 Fujimori erosi vaimostaan Susana Higuchista ja nimitti ensimmäiseksi naiseksi vanhimman tyttärensä. Entinen vaimo nimitti Fujimoria tyranniksi ja haukkui tämän hallinnon korruptoituneeksi. Hänen yrityksensä asettua presidenttiehdokkaaksi epäonnistui, koska laki kieltää presidenttien puolisoiden valinnan.


title: Alberto Fujimori

text: Huhtikuussa 1995 Fujimori oli suosionsa huipulla ja voitti uudelleenvalinnan entistä YK:n pääsihteeriä Javier Pérez de Cuéllaria vastaan. Hänen puolueensa sai enemmistön kongressissa. Yksi sen ensimmäisistä toimista oli julistaa armahdus vuosina 1980–1995 ihmisoikeusrikkomuksista syytetyille tai tuomituilla sotilaille ja poliiseille.


title: Alberto Fujimori

text: Japanin lähetystön kaappaus oli viimeinen suuri terroristi-isku. 17. joulukuuta 1996 neljätoista Movimiento Revolucionario Túpac Amarun taistelijaa valtasi Japanin suurlähettilään asunnon Limassa juhlien aikana ja otti panttivangiksi yli 400 diplomaattia, virkamiestä ja muuta vierasta. Nelikuukautisen piirityksen aikana muut paitsi 72 vankia vapautettiin. Hallitus hylkäsi sissien vaatimukset vapauttaa vangittuja MRTA:n jäseniä ja valmisteli suunnitelman asunnon valtaamiseksi. 22. huhtikuuta 1997 140 kommandoa valtasi rakennuksen vapauttaakseen panttivangit. Kaksi sotilasta ja yksi panttivanki kuoli ja antautuneet sissit teloitettiin antautumisen jälkeen.


title: Alberto Fujimori

text: Toisena kautenaan Fujimori allekirjoitti rauhansopimuksen Ecuadorin kanssa yli vuosisadan jatkuneesta rajariidasta ja sopi Chilen kanssa vuoden 1883 Ancónin sopimuksesta auki jääneet asiat.


title: Alberto Fujimori

text: Uudelleenvalinta oli kuitenkin Fujimorin uran käännepiste. Talouden vakauden ja terrorismin vähenemisen myötä perulaiset alkoivat kiinnittää huomiota muihin asioihin, kuten ihmisoikeuksiin, kansalaisvapauksiin ja demokratiaan.


title: Alberto Fujimori

text: Huolimatta siitä, että perustuslaki salli presidentille vain kaksi toimikautta, Fujimorin mukaan perustuslain muutos nollasi laskun, ja hän asettui uudelleen ehdolle vuoden 2000 vaaleihin. Hänet julistettiin voittajaksi 28. toukokuuta huolimatta laajoista syytöksistä vaalia kohtaan. Sovittelevana eleenä hän otti entisen opposition ehdokkaan Federico Salasin pääministerikseen jättäen kovan linjan fujimorilaiset hallituksen ulkopuolelle.


title: Alberto Fujimori

text: Opposition pääehdokas Alejandro Toledo kampanjoi näkyvästi vaalin mitätöimiseksi, mutta salaisen palvelun johtajan Vladimiro Montesinosin ympärille syntynyt korruptioskandaali teki työn hänen puolestaan.


title: Alberto Fujimori

text: Skandaali puhkesi illalla 14. syyskuuta 2000, kun TV-kanava näytti Montesinosin antamassa 15 000 Yhdysvaltain dollarin lahjusta oppositioehdokkaalle Alberto Kourille hänen saamisekseen Fujimorin Perú 2000 -puolueeseen. Skandaali heikensi Fujimorin asemaa, ja 16. syyskuuta hän ilmoitti uusista vaaleista, joihin hän itse ei osallistuisi. 10. marraskuuta Fujimori sai kongressilta luvan vaaleihin 8. huhtikuuta 2001.


title: Alberto Fujimori

text: 13. marraskuuta 2000 Fujimori lähti maasta APECin kokoukseen Bruneihin. 16. marraskuuta Valentín Paniagua nousi kongressin puheenjohtajaksi Fujimorin tukijoiden hävittyä luottamuslauseäänestyksen. Seuraavana päivänä Fujimori jatkoi Bruneista Japaniin, josta hän lähetti eronpyyntönsä ensin faksilla ja sitten virallisesti konsulaatin kautta. Fujimorin ministerit erosivat ja Paniagua nimitettiin väliaikaiseksi presidentiksi järjestämään huhtikuun vaalit. Kongressi hyväksyi Fujimorin eronpyynnön pitäen tätä ”moraalisesti sopimattomana” virkaansa. Peru pyysi hänen luovuttamistaan, mihin Japani ei suostunut, koska hänellä on vierassyntyisen japanilaisen kansalaisuus vanhempiensa rekisteröityä hänet konsulaatissa hänen syntymänsä jälkeen.


title: Alberto Fujimori

text: Vuonna 2001 presidentiksi valitun Toledon hallitus pyrki saamaan Fujimorin luovutetuksi Peruun ja syytti häntä murhista, kaappauksista ja rikoksista ihmiskuntaa vastaan, mukaan lukien pakkosteriloinneista perhesuunnitteluohjelman yhteydessä, 10 000 rynnäkkökiväärin toimittamisesta FARCin sisseille Kolumbiaan ja miljoonien katoamisesta koulujen rakentamiseen tarkoitetuista avustusvaroista.


title: Alberto Fujimori

text: Vuonna 2005 Fujimori matkusti yllättäen Chileen, jossa viranomaiset pidättivät hänet Perun pyynnöstä 7. marraskuuta 2005, ja Peru pyysi hänen luovuttamistaan.


title: Alberto Fujimori

text:
Marraskuussa 2005 Fujimori ilmoitti, että asettuisi ehdolle huhtikuun 2006 presidentinvaaleihin huolimatta hänelle asetetusta kymmenen vuoden virkakiellosta. Hänen tyttärensä Keiko Fujimori asetti hänet ehdolle 6. tammikuuta 2006, mutta ehdokkuus hylättiin.
Fujimori asettui ehdolle myös Japanissa 29. heinäkuuta 2007 järjestetyissä ylähuoneen vaaleissa siitä huolimatta, että oli ollut vuodesta 2005 kotiarestissa Chilessä. Hänet karkotettiin Chilestä syyskuussa 2007 Peruun, jossa hän joutui oikeuteen viidestä kavallustapauksesta ja kahdesta rikoksesta ihmisyyttä vastaan.


title: Alberto Fujimori

text: Fujimori tuomittiin 25 vuodeksi vankeuteen ihmisoikeusrikkomuksista huhtikuussa 2009. Oikeus katsoi hänet syylliseksi kuolemanpartioiden tekemiin kahteen joukkomurhaan 1990-luvun alussa. Fujimorin suorasta käskystä kuolemanpartioille ei löytynyt todisteita, mutta syyttäjät esittivätkin, että Fujimori suojeli presidenttinä partioita eikä tehnyt mitään murhien selvittämiseksi. Fujimoria vastaan on nostettu myös uusia syytteitä lahjonnasta ja puhelinkuuntelusta, joka kohdistui muun muassa vuoden 1995 kilpailevaan presidenttiehdokas Javier Pérez de Cuellariin.


title: Alberto Fujimori

text: 25. joulukuuta 2017 Perun presidentti Pedro Pablo Kuczynski ilmoitti armahtavansa seitsemän vankia joiden joukossa oli myöls Fujimori. Kuczynski vetosi Fujimorin heikkoon terveydentilaan joka kärsii parantumattomasta sairaudesta. Sadat tuhannet perulaiset osoittivat mieltä Fujimoren armahdusta vastaan ja vaativat myös Kuczynskin eroa. Kuczynski oli vaalikampanjansa aikana luvannut ettei armahtaisi Fujimoria. Kuczynski ilmoitus armahduksesta tuli vain päivä sen jälkeen kun Kenji Fujimori, Alberto Fujimorin poika joka toimii kansanedustajana Perun parlamentissa, tuki Kuczynskia parlamenttiäänestyksessä jossa käsitteltiin Kuczynskin mahdollista viraltapanoa korruptio epäilysten takia sillä häntä epäillään lahjuksien ottamasta brasilialaiselta rakennusyhtiö Odebrechtiltä. .


title: Alberto Fujimori

text: Fujimori pyysi 27. joulukuuta 2017 televiopuheessaan sairaalasta käsin anteeksi hallintonsa ihmisoikeusrikkomuksia ja virheitä. Aiemmin Fujimori oli vakuuttanut olevansa syytön. Fujimori pääsi 4. tammikuuta 2018 lähtemään Liman keskussairaalasta. Presidentti Kuczynski oli aiemmin joulukuussa armahtanut hänet.


title: Alberto Fujimori

text: Helmikuussa 2018 Perun kansallinen rikostuomioistuin ilmoitti nostavansa syytteen Fujimoria vastaan jossa häntä syytetään kuuden maanviljelijän murhasta vuonna 1992. Tällöin puolisotilaallinen ryhmä sieppasi maanviljelijät, joita kidutettiin ja lopuksi surmattiin.


title: IJsselmeer

text: IJsselmeer on matala, keskimäärin 5–6 metrin syvyinen merenlahdesta padottu keinotekoinen murtovesiallas Alankomaiden keskiosissa. IJsselmeerin pinta-ala on noin 1 250 neliökilometriä ja se on nimetty siihen laskevan IJsseljoen mukaan, joka on Reinjoen sivuhaara. Nimen kaksi ensimmäistä kirjainta kirjoitetaan molemmat isolla, koska yhdistelmä IJ katsotaan hollannin kielen aakkostossa yhdeksi kirjaimeksi.


title: IJsselmeer

text: IJsselmeer on yhdentyyppinen keinotekoinen järvi. Se luotiin vuonna 1932 Zuiderzeen sisämerestä katkaisemalla yhteys Pohjanmereen 32 kilometriä pitkällä Afsluitdijkin padolla. Järvestä on sen jälkeen kuivatettu maa-alueita, joten sen pinta-ala on vuosikymmenten saatossa huvennut. Tällaista merestä kuivaamalla anastettua maata kutsutaan Alankomaissa polderiksi. Vuonna 1975 lähtien IJsselmeerin on jakanut kahtia Houtribdijkin penger ja järven eteläosasta tuli erillinen Markermeer. Vuonna 1986 perustettiin Flevolandin provinssi IJsselmeeristä kuivatetulle polderille.


title: IJsselmeer

text: IJsselmeer on Alankomaille tärkeä makean veden lähde, sillä sen vettä käytetään maatalouden tarpeisiin ja juomavedeksi. Järvi tarjoaa myös paljon vapaa-ajanviettomahdollisuuksia.


title: IJsselmeer

text: Nykyisen IJsselmeerin paikalla oli aikoinaan järvi, jonka nimi oli Flevo. Sen erotti Pohjanmerestä dyynivyöhyke.


title: IJsselmeer

text: Päinvastoin kuin Pohjois-Itämeren ympärillä, jossa maa kohoaa, Alankomaissa maa on aikojen kuluessa hitaasti vajonnut. Nykyisin noin puolet Alankomaiden alueesta on merenpinnan keskimääräisen tason alapuolella ja olisi muuttunut meren pohjaksi, ellei sitä olisi vuosisatojen ajan keinotekoisesti patojen ja pumppujen avulla pidetty kuivana. Tulvat ovat kuitenkin huomattava vaara, ja varsinkin aikaisemmin ne aiheuttivat usein suurta hävitystä. Jokien uomat ja lahdet ulottavat tulvavaaran syvälle sisämaahan. Suuria tulvia tapahtui varsinkin 1100- ja 1200-luvuilla, ja tällöin entinen Flevojärvi ympäristöineen muuttui laajaksi merenlahdeksi, joka sai nimen Zuiderzee. Yli puolet maasta on keskimääräisen merenpinnan tason alapuolella.


title: IJsselmeer

text: Zuiderzeen rannoilla oli vilkkaita kauppasatamia ja kalastajakyliä. 1700-luvulla kauppa hiljeni ja satamat alkoivat rappeutua. Zuidenseen kuivattamista ehdotettiin ensimmäisen kerran 1660-luvulla, mutta sen ajan tuulimyllyille hanke oli liian haastava.


title: IJsselmeer

text: Zuiderzee oli kymmeniä kilometrejä leveä ja yli sata kilometriä pitkä. Sen rannoilla tulvat olivat yleisiä, mutta vuonna 1916 poikkeuksellisen suuri tuhotulva koetteli Zuiderzeen rantoja. Alankomaiden hallitus päätti panna toimeen pitkään suunnitellun patohankkeen.


title: IJsselmeer

text: Hanke on jatkunut siitä asti monivaiheisena. Koepatojen jälkeen ensimmäinen suuri rakennusvaihe oli sulkupadon (holl. Afsluitdijk) pystyttäminen lahden suulle. Padon pituus on yli 30 kilometriä ja leveys 90 metriä. Rakentamiseen kului 32 miljoonaa kuutiometriä hiekkaa ja 14 miljoonaa kuutiota savea. Nykyisin sulkupadon päällä kulkee E22-moottoritie.


title: IJsselmeer

text: Vuonna 1932 meri muuttui IJsselmeerjärveksi. Viidessä paikassa järven alueella entinen merenpohja oli todettu sopivaksi kuivattamiselle. Ensimmäisenä päätettiin kuivata Wieringermeerin alue aivan padon länsipäässä.


title: IJsselmeer

text: Kuivattaminen on pitkällinen prosessi: polderi ympäröidään aluksi padoilla, mikä kestää kuukausista jopa vuosiin. Sitten pumppuasemat tyhjentävät polderin vedestä, mikä vie yleensä useita kuukausia. Lisäkuivatusta tehdään ojituksella.


title: IJsselmeer

text: Samalla aluetta valmistellaan viljelykseen levittämällä kasvillisuutta. Ensimmäiseksi kylvetään ruokokasveja lentokoneesta. Ruo’ot kasketaan ja näin saadaan ensimmäinen pohja pellolle. Seuraavana kylvetään rapsia, lopuksi viljaa.


title: IJsselmeer

text: Wieringermeeriä seurasi kolme muuta polderia etelämpänä järvellä, joilla on vallattu yhteensä tuhansia neliökilometrejä uutta maata. Entiselle merenpohjalle on rakennettu useita kaupunkeja, joista suurin on 70 000 asukkaan Lelystad. Kaikkiaan alueella asuu yli 300 000 ihmistä ja vuonna 1986 siitä tuli Alankomaiden 12. maakunta, Flevoland.


title: Esta é a Nossa Pátria Bem Amada

text: Esta é a Nossa Pátria Bem Amada () on Guinea-Bissaun kansallislaulu. Laulun on säveltänyt ja sanoittanut guineabissaulainen vapaustaistelija Amílcar Cabral. Siitä tuli maan kansallislaulu 1974. Laulu oli myös Kap Verden kansallislaulu vuoteen 1996, jolloin se sai oman hymnin, Cântico da Liberdade.


title: Motherland

text: Motherland (”Isänmaa”) on Mauritiuksen (Mauritius) kansallislaulu. Laulun on säveltänyt Philippe Gentil M.B.E. ja sen on sanoittanut Jean Georges Prosper.


title: Motherland

text: Englannissa sana ”motherland” - kirjaimellisesti 'äidinmaa' - on huomattavasti sanaa ”fatherland” ('isänmaa') yleisempi. Jälkimmäinen sana mielletään usein viittaukseksi Kolmanteen valtakuntaan eli natsi-Saksaan. Sanan ”motherland” merkitys on kuitenkin sama kuin suomen ”isänmaan”, joten olen päätynyt kääntämään sen tällä, meille tutummalla tavalla.


title: Tänään Makedonian yllä

text: Денес над Македонија (”Tänään Makedonian yllä”) on Makedonian kansallislaulu. Sen on säveltänyt ja sanoittanut Vlado Maleski vuonna 1943 tai 1944. Toisen maailmansodan jälkeen, kun Makedoniasta tuli yksi uuden Jugoslavian osatasavalloista, laulusta tuli sen kansallislaulu. Kun Makedonia itsenäistyi Jugoslavian hajoamisen jälkeen 1991, tuli laulusta Makedonian tasavallan kansallislaulu.


title: Permikauden joukkotuho

text: Permikauden joukkotuho oli Maan historian suurin tunnettu joukkosukupuutto. Se tapahtui permikauden lopussa noin 251,4 miljoonaa vuotta sitten, paleotsooisen ja mesotsooisen maailmankauden taitteessa.


title: Permikauden joukkotuho

text: Permikausi oli paleotsooisen maailmankauden viimeinen kausi. Permikaudella Maan ilmakehä sisälsi huomattavasti nykyistä enemmän happea. Lähes kaikki maapallon maa liittyi kaudella yhteen valtavaksi jättimantereeksi Pangeaksi. Permikauden lopun tapahtumista ei saa tarkkaa maailmanlaajuista kuvaa, koska vain muutamia tuon ajan kerrostumasarjoja on säilynyt. Maan ilmakehä, ilmasto ja meret muuttuivat. 60 % tunnetuista eläinsuvuista kuoli.


title: Permikauden joukkotuho

text: Permikauden lopun katastrofi hävitti erityisesti merieläimiä, ja mesotsooisen kauden merieläimistö olikin hyvin erilainen kuin paleotsooisen ajan eläimistö. Meristä hävisivät trilobiitit, meriskorpionit ja monet korallilajit. Simpukoiden ja kotiloidenkin määrä putosi. Aikaisemmat korallit tuhoutuivat.


title: Permikauden joukkotuho

text: Permikauden joukkotuhon kestosta ja ajoituksesta on kiistelty. Permikaudella näyttää lajien tuhoutuminen tapahtuneen monessa vaiheessa. Hiilen isotooppikäyrässä näkyy kaksi suurta nousua noin 10 miljoonan vuoden välein, mitkä tulkitaan eloperäisen aineksen pienemisiksi.


title: Permikauden joukkotuho

text: Muutamat tutkijat kannattavat ajatusta, jonka mukaan pienempi, mutta hyvin suuri tuho tapahtui keskipermin lopussa. Keskipermin Guadalupe-vaiheessa muodostuvan Pangean ilmasto alkoi kuivua. Keskipermi päättyi jonkin asteiseen joukkotuhoon, joka ei ollut niin vakava kuin aivan kauden lopussa tapahtunut. Niinpä noin 8 miljoonaa vuotta ennen permikauden loppua Guadalupe-vaiheen lopussa monia lajeja hävisi. Noin 50 % merieläinsuvuista kuoli. Tuho kosketti muun muassa merien brakiopodeja ja koralleja. Tällöin hävinneisin kuuluivat yhtä lukuun ottamatta Dinocephalia-matelijoiden sivut ja Verbeekinidae-fusuliinihuokoseläimet. Keskipermin tuhon aiheutti asteroidin törmäys ehkä syvämeren pohjaan tai Emeishan suuret laavapurkaukset.


title: Permikauden joukkotuho

text: Itse permikauden lopun "suuri kuolema" alkoi muutama miljoonaa vuotta ennen permikauden loppua, ja keskittyi miljoonaan vuoteen permikauden lopussa. Hieman ennen kauden loppua Meishanissa 94% merieläimistä kuoli, ja noin puolen miljoonan vuoden päästä kuoli uusia lajistoja. Monien eri arvioiden mukaan pahin tuho kesti tuhansia-200 000 vuotta, ehkä jopa lyhemmän ajan. Ensin tuhoutui maaeläimiä, sitten äkkiä merieläimiä ja lopuksi taas maaeläimiä. Joidenkin uusien tutkimusten mukaan merieläimetkin kuolivat hieman eri tahtiin, ostrakodit ja brakiobodit mm. 0,72–1,22 miljoonan vuoden välein.


title: Permikauden joukkotuho

text: Permikauden tuhosta toipuminen alkoi noin puoli miljoonaa vuotta tuhon jälkeen.


title: Permikauden joukkotuho

text: Edeltävällä kivihiilikaudella vallitsi maapallolla suuri jääkausi. Nykyisen Texasin seuduilla jääkausi päättyi permikauden alussa, ja ilmasto lämpeni siellä noin 10 °C hiilikauden loppuun nähden. Lämpötila jatkoi nousuaan tämän jälkeen. Erään lämpötilakäyrän mukaan maapallo olisi alkanut lämmetä permikauden puolivälin 12 °C:sta permi-triasin rajan noin 23 °C:een, jossa oli jonkinasteinen lämpöpiikki. Maan nykyinen keskilämpötila on noin 15 °C. Toisten lähteiden mukaan lämpötila nousi ja ilmasto kuivui permikauden aikana, muttei yhtä rajusti kuin kauden alussa jääkauden päätyttyä. Löytöjen ja tietokonesimulaatioiden mukaan Pangaiassa olisi ollut laaja aavikko, joka ulottui 30. leveyasteelle asti. Maalla viittaa lämpenemiseen viileän ilmanalan "Glossopteris"-kasvillisuuden häviäminen ja alempien leveysasteiden kasvillisuuden saapuminen. Wordian- ja Capitanian-kausilla syntyi kuivuudesta kieliviä "evaporiitteja".


title: Permikauden joukkotuho

text: Permikauden lopussa tapahtui nopeita ilmastonmuutoksia, joissa välillä oli kuivaa ja kylmää. Jäätiköitä syntyi 253,8–251 miljoonaa vuotta sitten Changhsingian-kaudella molemmille navoille, mutta tämä loppui permikauden lopussa. Merenpinta laski aivan permikauden lopussa. Korkeilla leveyksillä lienee lämmennyt 10–40 °C nykyiseen verrattuna. Lämpimin vuoden keskilämpötila oli subtrooppisella aavikolla Pangean sisäosissa, noin 40 °C, ja kylmin paikka navoilla hieman alle 4 °C. Pysyvät jäätiköt sulivat kokonaan. Subtropiikissa aavikoilla ylin päivälämpötila nousi 15 °C nykyiseen verrattuna, ollen jopa 51 °C päivällä, ja nykyisessä Karoon altaassa 9–10 °C.


title: Permikauden joukkotuho

text: Ilmakehän happipitoisuus romahti permikauden lopussa ja triaskauden alussa noin 10 miljoonan vuoden sisään.. Hieman ennen permikauden loppua, noin 255 miljoonaa vuotta sitten Maan ilmakehässä oli happea 35 %, mutta kymmenen miljoonan vuoden päästä vain 12 %.


title: Permikauden joukkotuho

text: Joukkotuhoa selittää myös havaittu ilmakehän hiilidioksidimäärän kasvu. Permikauden loppupuoliskolla hiilidioksidimäärä nousi jyrkästi hieman nykyistä suuremmasta noin 2000 ppm:ään. Hiilidioksidimäärä kasvoi 5–10 kertaa nykyistä suuremmaksi. Samoihin aikoihin lämpötila nousi kauden keskivaiheen lopulla 12 °C:stä noin 20 °C:hen, ja kauden lopuilla vielä 3 °C.


title: Permikauden joukkotuho

text: Pahin hiilen niukkuus kesti joidenkin tietojen mukaan noin 30 000 vuotta. Suuri hiili 12-pitoisuus liittyy eloperäiseen ainekseen, ja suuri hiili-13:n määrä elottomaan. Hiili-isotooppikäyrässä näkyy nopea eloperäisen hiili-13:n määrän pieneneminen melko nopein hyppäyksin aivan permikauden lopussa yhteensä noin 6 promillea.


title: Permikauden joukkotuho

text: Ikiroudassa ja syvällä viileässä meren pohjassa on kerrostunutta metaaniklatraattia, joka on metaanihydraattia sitovaa klatraattikiveä. Hydraatissa mukana oleva metaani nousisi ilmakehään, jos Maan keskilämpötila nousisi. Metaani on erittäin voimakas kasvihuonekaasu, kymmeniä kertoja hiilidioksidia voimakkaampi.


title: Permikauden joukkotuho

text: Tulivuoret purkavat muun muassa hiilidioksidia, joka on kasvihuonekaasu. Se lämmittää kasvihuone-ilmiöllä Maan ilmakehää. Voimakkaat, kauan kestävät tulivuorenpurkaukset voivat nostaa kasvihuonekaasuillaan Maan keskilämpötilan sille rajalle, jossa klatraatti alkaa luovuttaa metaania. Metaani on itsessään voimakas kasvihuonekaasu, ja se muuttuu ilmakehässä hapettuessaan hiilidioksidiksi. Kasvihuoneilmiö kuumentaa Maata, mikä taas lämmittää klatraattikerrostumia yhä syvemmältä. Yhä enemmän metaania vapautuu maan ilmakehään, mikä kuumentaa maata, mikä vapauttaa yhä enemmän metaania ja niin edelleen. Näin syntyy noidankehämäinen ketjureaktio, joka päättyy klatraattivarojen ehtymiseen.


title: Permikauden joukkotuho

text: Noin 251 miljoonaa vuotta sitten Maan vaipassa noussut laavapylväs, pluumi tunkeutui Keski-Siperiassa Maan kuoren läpi. Ensin tapahtui tuhkaa ja ryoliittista laavaa purkaneita räjähdyspurkauksia, jotka muuttuivat aikaa myöten rauhallisemmiksi rakopurkauksiksi. Purkaus saattoi ensin viilentää maata ja pimentää Auringon, mutta tämän jälkeen kasvihuoneilmiö alkoi vaikuttaa. Joidenkin tutkijoiden mukaan Siperiasta purkautui 40 biljoonaa tonnia hiilidioksidia ilmakehään. Tämä nosti Maan keskilämpötilaa 5 astetta ja laukaisi "klatraattipommin", missä lämmenneen syvämeren pohjan klatraatit purkivat metaaninsa Maan ilmakehään kuumentaen Maata rajusti. Maa lämpeni edelleen noin 5 astetta, purkausten alusta laskien 10 astetta. Metaanin hapettuminen söi Maan ilmakehän happea runsaasti.


title: Permikauden joukkotuho

text: Rikkivety on monille happea hengittäville eliöille myrkyllistä. Rikkibakteerit tuottivat suuria määriä rikkivetyä muutamassa sadassa vuodessa, mikä myrkytti entisestään ohentunutta ilmaa. Lisäksi rikkivety tuhosi ehkä otsonikerroksen, joka suojaa Maata auringon syöpää aiheuttavalta ultraviolettisäteilyltä. Näin maan päällä olisi ollut kuumaa ja vaikea hengittää, ja monet eläimet eivät kestäneet hapen niukkuutta ja kuolivat.


title: Permikauden joukkotuho

text: Permikauden joukkotuhon arveltiin tapahtuneen erittäin nopeasti. Odotettua nopeampaa tuhoa selittämään keksittiin teoria, jonka mukaan permikauden tuhon syynä oli suuren asteroidin törmäys maahan. Asteroidien tiedetään törmäävän maahan silloin tällöin, ja läpimitaltaan yli 10 km:n asteroidin törmäys on maailmanlaajuinen katastrofi. On kuitenkin osoittautunut, että joukkotuho kesti paljon pidempään, noin 80 000 vuotta, ja tapahtui kolmessa eri vaiheessa. Törmäysteoria onkin tutkijoiden keskuudessa varsin kiistanalainen.


title: Permikauden joukkotuho

text: Permikauden loppuun liittyy myös iridiumpiikki, joka on pienempi kuin liitukauden lopusta löytynyt. Silloin permikauden lopussa maahan törmäsi ristiriitaisesti joko pienempi kappale kuin liitukauden lopulla, tai vähän iridiumia sisältävä kivikappale tai komeetta.


title: Permikauden joukkotuho

text: Toinen samoihin aikoihin syntynyt törmäyskraatteri on löydetty Etelämantereelta. American Geophysical Union Joint Assembly:ssa 23.–26. toukokuuta 2006 yhdysvaltalaistutkijat esittelivät tutkimustuloksensa, jonka mukaan Etelämantereeseen oli iskeytynyt jättiläismäinen meteoriitti 250 miljoonaa vuotta sitten. Meteoriitin jättämä kraatteri on halkaisijaltaan 483 kilometriä. Se sijaitsee 1,6 kilometrin syvyydessä jään alla Etelämantereen itäosissa Wilkesinmaan alla. Kraatterin koko antaa myös tiedemiesten mukaan olettaa, että meteoriitin seurauksena Gondwanamanner saattoi hajota, koska syntynyt rakennehalkeama työnsi Australiaa kauemmaksi pohjoiseen.. Asteroidin törmäys saattoi täydentää tulivuorenpurkausten tuhovaikutusta tai itsessään laukaista "klatraattipommin". Asteroiditörmäys ohueen meren pohjaan saattoi myös vapauttaa ilmakehään rikkiä.


title: Permikauden joukkotuho

text: Permikauden joukkotuhon syyksi on ehdotettu avaruussäteilyn lisääntymistä, joka on saattanut aiheutua supernovaräjähdyksestä tai vastaavan tyyppisestä kosmisesta katastrofista.


title: Eurovision laulukilpailu 1963

text: Eurovision laulukilpailu 1963 järjestettiin 23. maaliskuuta Isossa-Britanniassa. Edellisvuoden voiton perusteella kilpailun isäntämaana olisi pitänyt toimia Ranska, mutta maalla ei ollut rahaa eikä halua järjestää kilpailuja enää kolmatta kertaa. Vuoden 1963 laulukilpailujen toteutus poikkesi perinteisestä Euroviisujen televisiolähetyksestä. Yleensä Euroviisut ovat olleet televisioitava konserttitilaisuus, mutta vuonna 1963 BBC nauhoitti ohjelman kokonaan omilta studioiltaan "BBC Television Centre"stä. Kilpailuun osallistuivat samat 16 maata kuten edellisenäkin vuonna.


title: Eurovision laulukilpailu 1963

text: Yleisö ja juontaja Katie Boyle (myös 1960, 1968 ja 1974) olivat yhdessä studiossa kun taas laulut esitettiin toisissa studioissa, joissa lauluista esitettiin ikään kuin musiikkivideoita. Vaikka jokainen maa oli lähettänyt paikan päälle tuttuun tapaan kapellimestarin, orkesteria ei näkynyt koko lähetyksen aikana. Kaikki laulut kuulostivat myös kovin samanlaisilta kuin levyversiot, joten yleisesti ollaan sitä mieltä, että laulut esitettiin playbackina. Väitteeseen ei olla kuitenkaan saatu vahvistusta BBC:ltä eikä EBU:lta. Todennäköisenä pidetään lisäksi, että myös lauluesitykset oli nauhoitettu etukäteen, eli ainoastaan pisteidenlasku ja voittokappaleen uusinta tulivat varmasti suorana lähetyksenä. Äänestyssysteemiä oli muutettu edellisvuodesta siten, että tuomarit antoivat kolmen parhaan laulun sijaan pisteitä viidelle parhaaksi katsomilleen sävelmille.


title: Eurovision laulukilpailu 1963

text: Esiintyjäkaarti vuoden 1963 Euroviisuissa oli poikkeuksellisen nimekäs, sillä kilpailussa nähtiin monta artistia, joiden ura lähti myöhemmin huimaan nousuun. Nana Mouskouri ja Françoise Hardy olivat sangen suosittuja ranskankielisissä maissa, joissa heidän levyjään myytiin miljoonia äänitteitä. Peräti kahden maan edustussävelmän esitti israelilainen laulaja. Itävaltaa edusti Carmela Corren ja Sveitsiä Esther Ofarim, josta tuli myöhemmin erittäin suosittu esiintyjä miehensä Abin kanssa. Myös Ruotsin edustajasta Monica Zetterlundista tuli varsin suosittu jazzlaulajatar.


title: Eurovision laulukilpailu 1963

text: Laulukilpailun voitti Tanskan edustussävelmä "Dansevise", jonka esittivät Grethe & Jørgen Ingmann. Tanskan voittoa pidettiin Euroviisujen maineen kannalta varsin positiivisena merkkinä, sillä aiemmin laulukilpailun oli aina voittanut ranskan- tai hollanninkielinen viisu.


title: Eurovision laulukilpailu 1963

text: Suomen kolmas euroviisuedustus toi maalle sen ensimmäisen jumbosijan. Laila Halmeen esittämä ja Börje Sundgrenin säveltämä "Muistojeni laulu" jäi pisteittä yhdessä Ruotsin, Norjan ja Alankomaiden esitysten kanssa. Viimeinen sija ei kuitenkaan hätkähdyttänyt kotimaassa, sillä monet eivät uskoneet laulun menestykseen muutenkaan. Keväällä Suomen euroviisukarsinnassa kansan keskuudessa ylivoimaiseksi suosiksi nousi Tamara Lundin esitys "Olen mikä olen", mutta valinnan tehnyt tuomaristo ei kehdannut sijoittaa laulua kolmatta sijaa korkeammalle laulun eroottisen sanoituksen takia. Lisää hämmennystä herätti artistipolitiikka, sillä voittosävellyksen olivat Suomen karsinnassa esittäneet pienemmän bändin kanssa Marjatta Leppänen ja ison orkesterin kanssa Irmeli Mäkelä, mutta kansainvälinen edustustehtävä annettiin Laila Halmeelle.


title: Eurovision laulukilpailu 1963

text: Jokainen maa valitsi oman kapellimestarin johtamaan maansa esitys, paitsi Alankomaat ja Sveitsi, joiden delegaatioita johti isäntämaan ylikapellimestari Eric Robinson.


title: Eurovision laulukilpailu 1963

text: Jokaisen maan tuomaristot antoivat viidelle parhaaksi katsomalleen laululle pisteet 5, 4, 3, 2 ja 1. Ensimmäistä kertaa pisteet jaettiin samassa järjestyksessä kuin laulut oli esitetty. Äänestyksen aikana koettiin pienoinen skandaali, sillä Norjan antaessa ääniä pisteidenlukija oli sekoittanut maan pisteet laulujen esiintymisnumeroihin. Norjan pisteet päätettiin lukea uudelleen kaikkien muiden maiden jälkeen. Ensimmäisellä kerralla Norja olisi antanut kolme pistettä Sveitsille ja kaksi Tanskalle, mutta uudelleen luetuissa tuloksissa Tanskalle annettiin neljä pistettä ja Sveitsille, joka olisi muuten voittanut, vain yksi piste. Norjan tuomariston asiakirjat ovat vakuuttaneet, että virallisiin tuloksiin merkityt pisteet olisivat olleet alun perinkin oikeat, mutta silti sopupelin mahdollisuutta ei ole koskaan suljettu pois, varsinkin kun Pohjoismaat antoivat tulevina vuosina toisilleen turhankin läpinäkyvästi pisteitä. Pohjoismaat eivät kuitenkaan tänä vuonna kovinkaan pisteitä antaneet kuin voittajamaalle Tanskalle, Norjan, Ruotsin ja Suomen jäädessä tyystin ilman pisteitä.


title: Kauppahalli

text: Kauppahalli tarkoittaa katettua kauppatoria muistuttavaa hallirakennusta, joka pitää sisällään suuren joukon itsenäisiä myymälöitä. Hallien tarjonta on tavallisesti vastaavanlainen kuin torikaupassa; niissä myydään yleensä elintarvikkeita sekä talous- ja kulutustavaraa, kuten vaatteita ja käsitöitä. Kauppahalleissa on myös suhteellisen vakiintuneet myyjät sekä asiakkaat, ja myös korkeana pidetty tavaran hinta ja laatu.


title: Kauppahalli

text: Rakenteeltaan kauppahalli on tavallisesti pitkänomainen yksi- tai kaksikerroksinen hallirakennus. Hallin päästä päähän kulkee yksi tai useampia käytäviä, joiden varsille myyntipaikat sijoittuvat. Etenkin vanhemmat kauppahallit ovat usein sisätiloiltaan avaria ja varustetut kattoikkunoilla riittävän päivänvalon takaamiseksi käytäville. Kauppahalli voi sijaita torin laidalla, toimien välittömänä jatkeena torikaupalle, tai korttelin sisällä, jolloin sen kadunpuoleisessa päässä on usein monikerroksinen liike- tai asuinrakennus. Harvemmin kauppahalli voi myös sijoittua kauppakeskuksen tai vastaavan laitoksen sisälle.


title: Kauppahalli

text: Ensimmäiset kauppahallit ja niitä edeltäneet katetut markkinapaikat ovat olleet käytössä jo historiallisella ajalla Keski-Euroopassa. Varsinaisesti kauppahallien suosio kuitenkin alkoi kasvaa 1800-luvulla, kun kasvavan torikaupan epähygieenisyys alkoi nousta huolenaiheeksi. Etenkin irrallaan myydyt elintarvikkeet haluttiin saada sisätiloihin suojaan ulkoilman epäpuhtaudelta. Aluksi kauppahalleja ryhdyttiin rakentamaan suurimpiin kaupunkeihin. 1800-luvulla kauppahalleja rakennettiin useimpiin Euroopan maihin, Pohjois-Amerikkaan sekä jonkin verran myös muualle maailmaan, etenkin eurooppalaisten siirtomaihin. 1800-luvun lopulla rakennettiin ensimmäiset kauppahallit myös Suomeen.


title: Kauppahalli

text: Kauppahallit ovat nykyäänkin suosittuja kauppapaikkoja etenkin Keski-Euroopassa, jossa niitä on historiallisestikin tarkasteltuna paljon. Vaikka hallit ovatkin osin menettäneet markkina-asemaansa kauppakeskuksille, tapahtuu pääosin maataloustuotteiden vähittäis- ja osin myös tukkukauppakin edelleen kauppahalleissa. Euroopan suurin kauppahalli, pinta-alaltaan 10 000 neliömetriä, sijaitsee Budapestissä.


title: Kauppahalli

text: Joillakin alueilla kauppahallit ovat syrjäyttäneet perinteisen torikaupan kokonaan ja uudistaneet samalla palvelujaan monipuolisemmiksi; näin on käynyt monin paikoin esimerkiksi Yhdysvalloissa, joissa kauppahalleja on toisaalta myös paljon lakkautettu kannattamattomina.


title: Kauppahalli

text: Venäjän kauppahallit koskevat Suomea läheisesti historiallisista ja maantieteellisistä syistä. Venäjällä on varsinkin kattamattomia, mutta myös katettuja toreja lähes kaikissa kaupungeissa. Näissä esimerkiksi maaseudun kolhoosilaiset ovat voinet myydä tuotteitaan. Toinen erityispiirre ovat säännölliset kaukaa, esimerkiksi Kaukasiasta ja Keski-Aasiasta tulevat torikauppiaat, joiden tuotevalikoima on omiaan monipuolistamaan tarjontaa. Esimerkiksi elintarvikelainsäädäntö ei kuitenkaan vastaa esimerkiksi Suomen normeja: lihaa ja kalaa myydään ja ostetaan suomalaisittain katsoen estottomasti.


title: Kauppahalli

text: Myös basaarit, joita on esimerkiksi Istanbulissa ja muualla arabiankielisessä maailmassa, ovat eräänlaisia kauppahalleja.


title: Kauppahalli

text: Suomen vanhoissa merkittävissä kaupungeissa on lähes säännönmukaisesti kauppahalleja: Helsingissä Vanha kauppahalli, Hakaniemen halli ja Hietalahden kauppahalli. Lisäksi kauppahalleja on mm. Tampereella, Turussa, Kuopiossa, Vaasassa, Porissa, Lahdessa ja Oulussa. Monet kauppahallit sijaitsevat torin reunalla. Suomen kauppahallit on valtaosin rakennettu Venäjän vallan aikana 1800- ja 1900-lukujen vaihteessa.


title: Kauppahalli

text: Suomessa on nykyään 15 kauppahallia.


title: Kauppahalli

text: Helsinki


title: Kauppahalli

text: Iisalmi


title: Kauppahalli

text: Kotka


title: Kauppahalli

text: Kouvola


title: Kauppahalli

text: Kuopio


title: Kauppahalli

text: Lahti


title: Kauppahalli

text: Lappeenranta


title: Kauppahalli

text: Mikkeli


title: Kauppahalli

text: Oulu


title: Kauppahalli

text: Pori


title: Kauppahalli

text: Tampere


title: Kauppahalli

text: Turku


title: Kauppahalli

text:
VaasaHelsinki
Jyväskylä


title: Vida Vencienė

text: Vida Vencienė (s. 28. toukokuuta 1961 Ukmergė) on liettualainen maastohiihtäjä, joka edusti urallaan aiemmin Neuvostoliittoa.


title: Vida Vencienė

text: Vencienė oli uransa huipulla 1988 Calgaryn talviolympialaisissa, joissa hän voitti kultaa kymmenen kilometrin perinteisen hiihtotavan kilpailussa ja pronssia viidellä kilometrillä. Vencienė toimi Liettuan joukkueen lipunkantajana 2006 Torinon talviolympialaisten avajaisissa.


title: Moc

text: Moc (täydelliseltä nimeltään "Music on Console") on *nix-järjestelmiin luotu konsolissa toimiva musiikkisoitin, joka hallitsee tärkeimmät audioformaatit kuten FLAC, ogg ja MP3.


title: Vince Mendoza

text: Vince Mendoza (s. 1961 Norwalk, Connecticut) on amerikkalainen sovittaja ja säveltäjä. Hän aloitti klassisen kitaran sekä pianon soiton opiskelun jo nuorena. Hänen musikaaliset vaikutteet tulivat alussa Bachista Aretha Frankliniin ja Henry Manciniin. Myöhemmin hänen musiikilliset vaikutteet siirtyivät jazzin puolelle josta vaikutteita tuli niin myös sellaisilta jazzin suuruuksilta kuten Miles Davis ja Gil Evans. Hän lähti opiskelemaan sävellystä Ohion yliopistoon ennen muuttamistaan Los Angelesiin. Hänen big-band sävellyksissä on paljon vaikutteita Joe Zawinulin ja Wayne Shorterin musiikista. Hän alkoi työskennellä studioissa ja säveltämään musiikkia televisioon mm. mainittakoon 90-luvun alun suosittu tv-sarja Falcon Crest johon Vince Mendoza sävelsi musiikit. Hän valmistui Califorian yliopistosta pääaineenaan sävellys ja sovittaminen.


title: Vince Mendoza

text: Mendozan sävellystyyliä luokitellaan erittäin monipuoliseksi.


title: Vince Mendoza

text: Mendozan hienoja jousisovituksia on kuultavissa muun muassa Björkin levyillä.


title: Vince Mendoza

text: Mendoza toimii tällä hetkellä Hollantilaisen Metropole Orchestran pääkapellimestarina. Sekä johtaa Hilversumissa joka vuosi nuorien sovittajien workshopia jossa on ollut Suomalaista edustusta aina vuodesta 1999.


title: Yellowjackets

text: Yellowjackets on yhdysvaltalainen jazzyhtye, jonka perustaja on jazzpianisti Russell Ferrante. Yhtyeessä soittavat tai ovat soittaneet myös basisti Jimmy Haslip, rumpali William Kennedy 1985-1999, saksofonisti Marc Russo 1981-1989, rumpali Marcus Baylor 1999-, saksofonisti Bob Mintzer 1990- ja tähtikitaristi Robben Ford. Alkuaikoina yhtye suuntautui enemmän rhytm & bluesiin, mutta soittajavaihdosten myötä musiikin jazz-komponentti on tullut keskeisemmäksi.


title: Nathan East

text: Nathan ”Nate” East (s. 8. joulukuuta 1955 Philadelphia, Pennsylvania) on arvostettu ja paljon käytetty yhdysvaltalainen basisti ja sessiomuusikko.


title: Nathan East

text: East opiskeli aluksi sellon soittoa seitsemännen ja yhdeksännen luokan välillä. Hän myös soitti koulun orkesterissa. 14-vuotiaana hän kiinnostui sähköbasson soitosta ja soitti San Diegon kirkoissa erinäisissä gospel-kokoonpanoissa. Hän oli myös hyvin aktiivinen lukio-aikana ja soitti jopa yli neljässäkymmenessä bändissä. Basistin varhaiset vaikuttajat olivat kontrabasistit Ron Carter ja Ray Brown.


title: Nathan East

text: East on soittanut satojen artistien taustalla ja yhtyeiden vahvistuksena muun muassa Anita Baker, Eric Clapton, Elton John, Michael Jackson, Whitney Houston, Joe Satriani, Toto, Laura Branigan, Babyface, Quincy Jones, Al Jarreau ja David Benoit. Hän kirjoitti Phil Collinsin ja Philip Baileyn kanssa hitin ”Easy Lover” vuonna 1985.


title: Nathan East

text: Hän on yhdysvaltalaisen smooth jazz -yhtye Fourplayn alkuperäisjäsen. Yhtye on saanut lukuisia Grammy-ehdokkuuksia ja kultalevyjä.


title: Nathan East

text: East on toiminut Eric Claptonin kiertue- ja studiobasistina vuodesta 1983. Tuona aikana hän on ollut mukana muun muassa Grammy-palkitulla ”Tears in Heaven” -kappaleen akustisella versiolla sekä ”Change the World” -kappaleella elokuvan "Ihmeiden aika" ("Phenomenon") ääniraidalla.


title: Nathan East

text: Eastille on myönnetty useita palkintoja ja tunnustuksia, muun muassa "Arvokkain soittaja (basistit)" (International Rock Awards) sekä "Vuoden basisti" -titteli kolme kertaa neljän vuoden aikana (National Smooth Jazz Awards). Vuonna 2007 East vastaanotti Yhdysvaltain kongressin palkinnon, yhdessä Fourplayn kanssa, saavutuksistaan ja vaikutuksestaan musiikin saralla.


title: Hiromi

text: Hiromi (, s. 26. maaliskuuta 1979, Hamamatsu) on japanilainen jazzpianisti ja säveltäjä. Hän on tunnettu virtuoosimaisesta ja energisestä livesoitannastaan. Tyyliltään hän on monipuolinen, usein fuusion puolella.


title: Hiromi

text: Hiromi aloitti 6-vuotiaana klassisen pianonsoiton opinnot. Jazzin maailmaan hänet opasti 8 vuoden iässä hänen pianonopettajansa Noriko Hakita. 14-vuotiaana hän pääsi mm. soittamaan Tšekin filharmonikkojen kanssa. 17-vuotiaana hän sai tilaisuuden tavata jazzpianisti Chick Corean Tokiossa. Corea oli pyytänyt Hiromin lavalle seuraavan päivän konsertissaan kuultuaan tämän soittoa. Myöhemmin hän lähti opiskelemaan Berklee College of Musiciin, Bostoniin, Massachusettsiin, osaamatta vielä englantia. Siellä maineikas Ahmad Jamal halusi opettaa Hiromia kuultuaan tämän soittoa. Ensimmäinen levytyssopimus syntyi 17-vuotiaana jazz-levy-yhtiö Telarcin kanssa.


title: Hiromi

text: Hiromi on vuoden 2003 debyyttilevystään lähtien kiertänyt maailmaa lukuisilla jazz-festivaaleilla. Hän on myös säveltänyt monien japanilaisten yritysten (mm. Nissanin) mainoksiin musiikkia.


title: Hiromi

text: Hiromin jazztrion muut jäsenet ovat basisti Mitch Cohn ja rumpali Dave DiCenso. Vuonna 2004 hän teki toisen albuminsa "Brain", jolla soittaa hänen Berkleen kanssaopiskelijoitaan: basisti Tony Grey ja rumpali Martin Valihora. Hiromin uusimmalla levyllä esiintyy myös maailmanluokan basisti Anthony Jackson.


title: Hiromi

text: Hiromi Uehara Trio on kiinnitetty vuoden 2008 Tampere Jazz Happeningin yhdeksi esiintyjäksi.


title: Hiromi

text: Hiromi soittaa Yamaha C3 -flyygeliä ja Nord Lead 2 -koskettimia.


title: Penna Tervo

text: Penna Tervo (10. marraskuuta 1901 Viipuri – 26. helmikuuta 1956 Tuusula) oli pankinjohtaja, kansanedustaja ja ministeri.


title: Penna Tervo

text: Penna Tervo oli koulutukseltaan ylioppilas. Hänet valittiin eduskuntaan sosiaalidemokraattien edustajana Kymen läänin läntisestä vaalipiiristä vuosiksi 1945–1947 ja Kymen läänin vaalipiiristä vuonna 1948. Hän toimi kauppa- ja teollisuusministerinä Kekkosen II ja III hallituksessa vuosina 1951–1953 sekä Törngrenin hallituksessa vuonna 1954. Hän oli valtiovarainministerinä Kekkosen V hallituksessa vuosina 1954–1956.


title: Penna Tervo

text: Niin kutsuttuihin asevelisosialidemokraatteihin kuuluneen Tervon välit hänen pitkäaikaisen ystävänsä, SDP:n puoluesihteerin Väinö Leskisen kanssa katkesivat syksyllä 1952. Sotakorvausten päättymisen kunniaksi Helsingin messuhallissa järjestetyssä juhlassa syyskuussa 1952 Tervo piti puheensa humaltuneena, mitä Leskinen piti skandaalina. Leskinen määräsi Tervon pyytämään tapaamista presidentti J. K. Paasikiveltä ja esittämään tälle eroanomuksensa. Paasikivi ei kuitenkaan myöntänyt Tervolle eroa. Jupakalla oli kauaskantoiset seuraukset, sillä se edesauttoi osaltaan sisäistä hajaannusta SDP:ssa, ammattiyhdistysliikkeessä ja Työväen Urheiluliitossa.